monday TO sunday HOME: HAASTE; KYMMENEN KOVAA...\nLähettänyt Päivi Lemström klo 6.02\nSally 30. elokuuta 2013 klo 6.20\nIhanat hei noi sun vastaukset! Juttujasi on ilo lukea, sillä maustat ne laadukkailla kuvilla ja elämänilosi ja kokemuksesi antavat tekstillesi syvyyttä! Tervetuloa jonain päivänä takaisin Suomeen, unelmilla on taipumus toteutua, kun uskoo oikein kovin ;)\nSuloisen lämmintä elokuun viimeistä viikonloppua! ♥ Blogiystäväsi Sally\nPäivi Lemström 1. syyskuuta 2013 klo 8.52\nHei blogiystäväni Sally, kiitos sinulle haasteesta ja ihanasta kommentistasi.\nSally 30. elokuuta 2013 klo 6.21\nAi juu, neloskohtaan oisit voinut hyvin kirjata ton jonglööraustaidon ;) Kivalta näytti!\nPäivi Lemström 1. syyskuuta 2013 klo 8.53\nSisustus COCO 30. elokuuta 2013 klo 7.18\nIhanat vastaukset :) Toivottovasti pääsette pian takaisin Suomeen.\nPäivi Lemström 1. syyskuuta 2013 klo 8.54\nKiitos, eiköhän täältä tulla ensi kesänä.\nPia ja pojat 30. elokuuta 2013 klo 7.52\nJos joskus takaisin Suomeen muutat ja kaupan perustat niin varmasti tulen poikkeamaan :-) Blogisi on ihana ja otat tunnelmallisia kuvia joista huokaa tyytyväisyys ,onnellisuus ja rakkaus! Ihanan positiivinen blogi! Tykkään!\nPäivi Lemström 1. syyskuuta 2013 klo 8.55\nUnknown 30. elokuuta 2013 klo 8.18\nKohtaan 4. kyky nähdä kauneutta kaikkialla, taito taltioida se meidän lukijoiden iloksi.... ja olla positiivinen ja onnellinena (sekin on taito :) )\nHurmaava Päivi ja perhe ja aivan ihana blogi!\nPäivi Lemström 1. syyskuuta 2013 klo 9.00\nOi, kiitos Minna sanoistasi!\nMarru 30. elokuuta 2013 klo 8.37\nIkä... mitä siitä, yhteinen "harrastushan" meitä kaikkia yhdistää :) Ja sehän on rikkaus, kun olemme jokainen omanlaisemme (ikä, luonne, mielipiteet, kiinnostuksen kohteet...) Tykkään todella paljon vierailla teidän jokaisen blogissa ja on tosi ihanaa saada lukea teidän kommentteja omassa blogissani ♥\nPäivi Lemström 1. syyskuuta 2013 klo 9.16\nLife´s Silverlining and I 30. elokuuta 2013 klo 10.21\nHAve a nice weekend! <3<3<3 Nilla\nPäivi Lemström 1. syyskuuta 2013 klo 9.17\nHoping you had also very nice weekend.\nErja / Ihmeidentekijät 30. elokuuta 2013 klo 10.44\nIhania vastauksia :) Rentoa ja nautittavaa viikonloppua sinulle!\nPäivi Lemström 1. syyskuuta 2013 klo 9.18\nJenni / Keski[piste] 30. elokuuta 2013 klo 12.55\nIhana postaus ja kauniit kuvat, tätä oli ilo lukea. <3\nKiva kuulla, kiitos Jenni.\nNJ 30. elokuuta 2013 klo 14.55\nIhania kuvia ja juttuja jälleen, kiitos! Yllättävin taito... olisiko se noi sirkustemput ;-)\nPäivi Lemström 1. syyskuuta 2013 klo 9.29\nHeh, no olisipa kyllä yllättävä taito, mutta oikeasti osaan vain heitellä kahta omenaa.\nAino-Kaisa Lonka 31. elokuuta 2013 klo 7.30\nIhana äiti! Olipa hauskat kuvat!! <3<3<3 täällä on taas writers block meneillään blogin suhteen :( kun ei ole oikein ehtinyt tehdä mitään tai käydä missään muualla kuin työmaalla.\nPäivi Lemström 1. syyskuuta 2013 klo 9.30\nAino-Kaisa Lonka 31. elokuuta 2013 klo 7.31\nAnniK 31. elokuuta 2013 klo 7.36\nMukava on aina näitä haateiden tunnustuksia lukea! Leppoisaa viikonloppua!\nPäivi Lemström 1. syyskuuta 2013 klo 9.37\nTiinaL 1. syyskuuta 2013 klo 2.00\nUpeat kuvat (jälleen), sovit hyvin sisustukseen ;) ;)\nKämppä pakattu, tavaroita roudattu sinne ja tänne. Mikä rutistus. Ja illaksi kotiin huolehtimaan lapsista, jotka ovat viikon pärjänneet keskenään.\nAloita se tavaroiden karsiminen jo nyt, koskaan ei voi olla liian ajoissa, kun on iso muutto edessä.\nPäivi Lemström 1. syyskuuta 2013 klo 10.00\nKiitos Tiina <3. Kiva, että olet saanut nyt hoidettua hommat siellä Suomessa. Me olemmekin jokaikisen muuton yhteydessä karsineet ja karsineet tavaraa aina parin vuoden välein...onneksi. :-)\nAnonyymi 1. syyskuuta 2013 klo 8.34\nElämänmakuiset vastaukset.Blogisi piristää aina päivääni.Jos kaupan perustat asiakkaaksi tulen täältä Vuoksen varrelta.Mukavaa viikonloppua ja alkavaa syyskuuta./Helena\nPäivi Lemström 1. syyskuuta 2013 klo 10.03\nKiitos ihanainen Helena.\nUnknown 1. syyskuuta 2013 klo 23.29


Kevään varma merkki on autokuume\nNo varsinaisesti kevät ei ole ihan niin pitkällä, mutta autojen toimitusajat ovat nykyisin niin pitkiä ettei liikkeellä voi olla liian aikaisin.\nAutokuumetta hillitsi tehokkaasti kakkosauton tankkaaminen. Dieseliä tankkiin eikä 100€ riittänyt. Laitoin katsastuksen jälkeen seisontaan ja otin vasta vuosihuollon tullessa takaisin käyttöön. Viime viikonloppuna tulikin käytyä Solbackassa jo kääntymässä. Lunta oli vielä polveen asti ja merikin jääpeitteessä.\nNykyinen sähködatsun palautuu takaisin joulukuun 2022 alussa, kun kolme vuotta yksityisleasinkiä tulee täyteen.\nKaikkia sähköisiä ja mieleen tulleita härveleitä on viime viikkoina tullut käytyä katsomassa. Tuntuu erikoiselta, että minun kilometrimäärilläni varsinkin useimpien leasing-pakettien hinta nousee katosta lävitse. Todennäköiseksi vaihtoehdoksi tuleekin ostaa auto tavalliseen tapaan osamaksulla.\nMitä sitten on tullut kokeiltua tai himoittua\nTämä lähinnä sellaisena unelma-autona. En kuitenkaan suostu maksamaan autosta näin paljoa. Se olisi pois esimerkiksi rakentamisesta. Itseäni suojellen olen jättänyt koeajon väliin. Hinta alkaen 9x 000€\nEnsi vuonna kuulemma tulee Porsche Macan electric, mutta se on sitten ensi kerran murhe.\nTätä on kaverit kovasti kehuneet, mutta jotenkin haluaisin yksilöllisemmän valinnan. Näitä liikkuu varsinkin Espoossa todella runsaasti. En ole varannut koeajoa, mutta sellainen järjestyy ajamalla kaverille kylään. Auton erinomaisuudesta olen jo kuullut liikaakin. Auton tekniikka on ykköstasoa. Kaikkien toimintojen integrointi isoon näyttöön hiukan arveluttaa sekä viimeistelyn taso. Muuten ok ja vetää jopa peräkärryä. Hinnaltaan yli hankintatuen rajan.\nTätä kävin koeajamassa. Suuri paino oli vienyt osan ketteryydestä. Sisätilat olivat parasta mitä olen fiudessa nähnyt ja 40kWh akku mukavan suuri pieneen autoon. Varusteita oli hyvinkin reilusti ja avokattoisenakin saatavilla. Tavaratila kuulemma löytyy, mutta käytännössä tavarat sijoitettaisiin takapenkille. Ei sinne mitään muuta saisikaan laitettua. Hinnaltaan testatuista pienin, mutta kokoluokkansa kallein.\nEi niin miellyttävä myyjä, mutta auto on kiinnostava. JATKOON\nMercedes-EQ EQB 300 4 matic\nCitymaasturin sähköversio. Saatavana myös etuvetoisena ja 7-paikkaisena. Testasin kuitenkin 4-vetoisena ja 5-paikkaisena. Se itseäni enemmän kiinnostaakin. Laatuvaikutelma oli paras. Sähkötekniikan istuttaminen GLB-autoon ei ehkä kaikkein tehokkain tapa, mutta toimii. Valitettavasti vetokoukku on uhrattu, jotta varusteluun on saatu takatilan lisäpenkit. Hinnaltaan yli hankintatuen rajan. JATKOON\nVolvoa kävin myös ajamassa. Sama juttu kuin mesen kanssa. XC40 on ollut markkinoilla jo pidempään ja sisuksiin on istutettu toimivasti sähköauton tekniikka. Liikkui hyvin ja toimi mallikkaasti. Vetokoukulla saa myös vetää normaalisti isompia peräkärryjä. Etuvetomallin saa juuri alle hankintatuen rajan. Se myös riittäisi minulle tehoiltaan. Varustelut olivat mielestäni jopa erinomaiset ja muutenkin tukeva volvomainen tuntuma. Myyjä oli selkeästi kiinnostunut tekemään lähinnä leasing-tarjouksen. Mutta... Pyytämilläni kilometreillä Volvon kuukausihinta nousi hankintahinnaltaan kalliimpia kilpailijoita korkeammaksi. Perinteisestä osamaksurahoituksesta ei tuntunut olevan kovinkaan kiinnostunut. Selkeästi bonukset leasing paketeissa ja oli kyllä asiansa osaava ammattilainen. Valitettavasti en osta autoa tunteella, vaan ensin taskulaskimella ja sitten fiiliksellä.\nPitkän pohdinnan jälkeen ei jatkoon.\nBemareihin minulla on ollut pidempi suhde ja viidestä edellisestä ykkösautosta neljä on ollut bemareita. Viimeisenä i3. Bemarista oli alkutalvesta todella houkutteleva leasing-tarjous. Pyysin tarjouksen omilla kilometreilläni ja tulevan joulukuun alussa alkavaksi. Sain tarjouksen ja hyväksyin sen. Sopimusta tehdessä myyjä ilmoitti, että auto pitäisi ottaa sittenkin käyttöön jo syyskuussa joulukuun sijasta. Totesin, että en tarvitse ylimääräistä autoa kolmeksi kuukaudeksi ja tarjouspyyntö oli ollut melko selkeä. En allekirjoittanut tilausta. Terveisiä vaan autokeskukseen. Sittemmin bemarien toimitusajat ovat venyneet ja samoihin aikoihin auton tilanneet saavat olla tyytyväisiä, jos saavat autonsa tänä vuonna. Harmi, että onneton myyjä sai möhlittyä hyvät kaupat.\nEI jatkoon ainakaan AUTOKESKUKSELTA\nHyundai Kona olisi todellinen järkiauto. Tilat olisivat melko hyvät ja akku auton kokoon nähden suuri 64kWh. Autoverkkokaupasta moisen saisi 450e/kk vuoden sopimuksella. Todennäköisesti kuitenkin 500e/kk, koska 15000km ei ihan riitä minulle. Varustelistakin oli pidempi kuin mielikuvitukseni. Muovisen oloinen auto kyllä oli, mutta pitäähän hinnan jossain näkyä. Vähän jäi kyllä näin säästäväistä houkuttamaan. Muut perheessä eivät olleet kovinkaan innostuneita.\npotentiaalinen jatkoon menijä\nEn varsinaisesti pidä VW ID3:sen ulkonäöstä, mutta Espanjassa sitä vastoin osataan. Ei niin hyvin kuin italiassa, mutta lähes. Borniin saa ison akun ja sopivasti tehoa minun makuuni. Ei siis teslan teholuokkaa, mutta riittävä. Pari pientä ongelmaa autossa kyllä on. VW:n hipaisukytkimet ratissa ja hyvin pieni takapenkin jalkatila. Pienemmän varustelutason ohuemmilla etupenkeillä takajalkatila kyllä kasvaa, mutta riittääkö sittenkään edes satunnaiselle kyytiläiselle. Hinta jää alle hankintatuen rajan. Leasing-hinta oli kuitenkin yllättävän kova ei rahoitustarjouksiakaan ole.\nHinnan vuoksi ei jatkoon.\nMuuten vaan listalta pudonneet:\nHybridit - miksi siirtyä takaisin ja kuljettaa moottoria mukana?\nAudit - en halua leimautua audistien ajotapaan\nSkoda - ei.\nVW - toimitusajat ja mallien saatavuus huonot\nKIA - Hyundain sisarmerkki. Kona miellytti enemmän\nMazda - liian pieni akku\nMini - liian pieni akku\nSmart - sillä pääsee lähinnä latauspisteelle ja takaisin. Miten niin pieniä akkuja saa myydä?\nHonda e - liian pieni akku ja suuri hinta\nIonic 5 - en tykännyt ulkonäöstä\nRellu zoe - vaihtuu ihan juuri uudempaan renault 5 malliin\nCitroen - ei, olen rajoittunut\nPolestar - siis volvo.\nJatkossa siis tällä hetkellä:\nTesla 3, osamaksulla\nMB EQB, osamaksulla\nFIAT 500e, leasing vaihtoehtona\nHyundai Kona 64kWh, 12kk leasing vaihtoehtona\nauto BMW liikenne osto sähköauto


IL seuraa: Dorian aiheuttanut ainakin viiden ihmisen kuoleman – hurrikaanin runteleman Bahaman pääministeri: ”Historiallinen tragedia”\n01.09.2019 klo 20:16 (muokattu 03.09.2019 klo 7:03 )\nHurrikaani on aiheuttanut valtavia tuhoja Bahamalla.\nBahaman asukkaat taltioivat Dorianin aiheuttamia tuhoja. CNN\nBahaman pääministeri Hubert Minnis kuvailee Dorian hurrikaanin tuhoja ennennäkemättömiksi, kertoo uutistoimisto AFP.\nHurrikaani Dorian on aiheuttanut jo valtavia tuhoja Bahamalla. Esimerkiksi kaksiosaisen saaren Abacon tuhoja kuvaillaan ”katastrofaalisiksi”. Abacolla asuu vajaat 17 000 ihmistä ja kaikki yhteydet saareen ovat poikki.\nThe Nassau Guardian raportoi Bahaman pääministeri Hubert Minnisin kertoneen, että puuskissa tuuli on ollut pahimmillaan lähes 90 metriä sekunnissa.\n– Tämä on todennäköisesti surullisin ja kauhein päivä elämässäni, Minnis kertoi.\n– En ole koskaan nähnyt mitään tällaista.\nOsa Abacosta on kokonaan veden alla.\n– On alueita, joista ei voi enää sanoa, onko siinä meri vai katu.\nTiedot Abacon tuhoista ovat tällä hetkellä hajanaisia. Sosiaalisessa mediassa leviää tietoja, joissa kerrotaan, että Abacossa ”ruumiita ajelehtii kaduilla”. Facebookissa on perustettu lukuisia ryhmiä, joissa epätoivoiset sukulaiset yrittävät etsiä tietoja saarilla olevista läheisistään. Ryhmissä on satoja kommentteja.\nUlkoministeriöstä kerrottiin maanantaiaamuna Iltalehdelle, että Bahamalla on tällä hetkellä kolme matkustusilmoituksen tehnyttä suomalaista. On mahdollista, että suomalaisia on saarilla tätä enemmänkin, sillä kaikki matkustajat eivät aina matkustusilmoitusta tee.\nKuva Palm Beachiltä kymmenen minuuttia ennen aamunkoittoa. ZUMAWIRE / MVPHOTOS\nSurffarit ratsastivat isoilla aalloilla Floridassa Delray Beachillä maanantaina. Zumawire/MVPHOTOS\nNoin 6 000 asukkaan Marsh Harborissa asuva Leigh Lamattina-Davis kuvaili myrskyä jo aiemmin ”täydelliseksi tuhoksi”.\n– Olen onnekas, että minulla on puolikas talo jäljellä, Lamattina-Davis sanoo ja lisää, että hänen naapureidensa talot ovat tuhoutuneet kokonaan.\nViranomaiset ovat varoittaneet asukkaita myös hengenvaarallisista myrskyvuoksista ja äkillisistä tulvista. Yllä olevassa videolla on nähtävillä, kuinka merivesi on noussut Abacolla. Alustavien arvioiden mukaan meri olisi noussut jopa noin seitsemän metriä.\nKaribian lisäksi Yhdysvaltojen kaakkoisrannikkoa uhkaava hurrikaani Dorian on sunnuntain aikana vahvistunut kakkosluokasta aina katastrofiluokaksi kutsuttavaan vitoseen. Sittemmin hurrikaani on heikentynyt nelosluokkaan.\nYhdysvaltain kansallinen hurrikaanikeskus arvioi, että myrskyn laita-alue alkaa pyyhkiä Floridaa ja Carolinan aluetta joidenkin vuorokausien kuluttua. Uutiskanava CBS kertoo, että yli 20 miljoonaa amerikkalaista voi joutua pitelemään myrskyä tavalla tai toisella.\nFloridan osavaltio tekee parhaillaan pakkoevakuointeja joillakin riskialtteimmista alueista. Ennusteiden mukaan myrskyn keskus ei yllä mantereelle asti, mutta se voi silti aiheuttaa myrskytuulia ja rankkasateita.\nValtavat luonnonvoimat raivoavat hurrikaanissa. Sandy-myrsky nostatti merivettä kaduille vuonna 2010 Yhdysvalloissa. EPA/AOP\nTrump: Myrsky on ongelma\nYhdysvaltain presidentti Donald Trump kertoi sunnuntaina noteeranneensa hurrikaanin ja ryhtyneensä toimiin oman valtansa puitteissa.\n– Myrsky on nyt vitosluokassa. Se näyttää olevan yksi suurimmista hurrikaaneista, joita olemme koskaan nähneet, ja se on ongelma, Trump sanoi CNN:n mukaan.\n– Meillä on paljon hyviä ihmisiä töissä tällä hetkellä. Emme tiedä, mihin se iskee, mutta meillä on arvio.\nCNN:n mukaan Yhdysvaltain rannikkovartiosto on varoittanut Valkoista taloa ”tuhoisasta ja hengenvaarallisesta myrskystä”. Kansallisen hurrikaanikeskuksen mukaan Dorian on maailman voimakkain myrsky tänä vuonna, ja se aiheuttaa Bahamasaarilla katastrofitason olosuhteet.\nNasan satelliittikuvaa Dorian-myrskystä. EPA/AOP\nTuoreimpien mittaustietojen mukaan Dorianin tuulennopeus on ollut Bahamasaarten liepeillä jo 80 metriä sekunnissa. Puuskat voivat olla jopa 90 metriä sekunnissa, ja myrsky kasvaa yhä.\nMyrskyn odotetaan iskevän Bahamasaarille sunnuntai-iltana tai aikaisin maanantaina paikallista aikaa. New York Timesin mukaan se otti ensimmäisen kontaktin saariin jo kello 20 aikaan Suomen aikaa. Saarten pohjoisosat ovat vaarassa kärsiä kaikkein pahimmista vahingoista.\n– Olkaa varovaisia! Jumala siunatkoon kaikkia, Trump kirjoittaa Twitterissä.\nHurrikaani on saanut Yhdysvallat varuilleen, koska sen liikkeitä on poikkeuksellisen vaikea ennustaa ja mahdollinen tuhoalue koskee käytännössä koko kaakkoisrannikkoa.\nOletko paikalla? Ota yhteyttä WhatsApp-viesti numeroon 040 778 4854 tai sähköpostiosoitteeseen il.toimitus@iltalehti.fi.\nFloridalaiset hamstraavat ruokaa ja piiloutuvat suojiinsa hurrikaani Dorianin alla – Jorma, 69, istuu toimistossa töissä: ”Olen erikoinen kaveri”Suomen Punainen Risti lähettää avustustyöntekijöitä hurrikaanin runtelemalle Bahamalle – paratiisisaarella odottaa täystuhoDorian-hurrikaanin kuolonuhrien määrä nousee – menehtyneitä vähintään 20Trump perui Puolan-matkansa hurrikaani Dorianin takiaHurrikaani Dorian kerää voimaa lähestyessään Floridaa – Ennustetaan voimistuvan nelosluokan hurrikaaniksi


Osa länsimaista boikotoi Pekingin olympialaisia poliittisesti – Suomen valtiojohdon osallistumista valmistellaan yhä - Olympialaiset - Turun Sanomat\nOsa länsimaista boikotoi Pekingin olympialaisia poliittisesti – Suomen valtiojohdon osallistumista valmistellaan yhä\nMielenosoittaja protestoi kansainvälisen olympiakomitean päämajan edustalla Sveitsin Lausannessa viikonloppuna.\nOlympialaisten diplomatiaboikotit ovat voimistaneet keskustelua urheilun ja politiikan kytköksistä. Kiina on varoittanut länsimaita mielenilmausten seurauksista tarkentamatta uhkaustaan.\nSuomi jatkaa valmisteluja valtionhallinnon osallistumiseksi Pekingin talviolympialaisiin huolimatta diplomaattisen boikotoinnin viriämisestä maailmalla.\nYhdysvallat ilmoitti viime viikolla, ettei se lä...\nTiedustelija 14.12.2021 18:54\nEi tarvitse lähteä.\nSuomi vois jättää kokonaan väliin. Ei meillä ole sellaisia urheilijoita kuitenkaan. Ja jos joku lähtee, niin omalla kustannuksella.\nSebulon 15.12.2021 11:24\nVast: Ei tarvitse lähteä.\nKyllä sinne kuitenkin urheilujohtajia pitää lähettää.\nMankala 15.12.2021 12:24\nLähetetään Ilkka Kanerva yksin.\nJackalope 15.12.2021 13:41\nboikotti on oikein\nOlisiko Kolmannen valtakunnan olympialaisia pitänyt boikotoida?\nHistoriasta voi oppia.\nKoalaMotorola 15.12.2021 14:30\nEhdotus; Huippu- ja ammattiurheilu voisi olla boikotissa ihan aina\nEhdotus; Huippu- ja ammattiurheilu voisi olla boikotissa ihan aina ja joka tasolla.\nMiettikääpä mitä luonnonvarojen, rahan, ajan ja muiden resurssien tuhlausta se koko touhu on. Ihan harrastajien ja seuraajienkin kannalta.\nFasiliteetit ja muu rahoitus on meidän kaikkien maksamaa, jos ei suoraan verojen kautta, niin viimeistään sponsoroivien yritysten tuotteiden hintojen kautta.\nJa se urheiluun/harjoitteluun (ja urheilun katsomiseen käytetty aika); senkin ajan voisivat olla töissä ja olla osaltaan rakentamassa vaikkapa parempaa BKT:ta\nJa hiilijalanjälki, se on huima kun huomioidaan kaikki se liikkuminen mitä tuo tyhjänpäiväisyys tuo tullessaan (harjoitukset, leirit, kilpailut ympäri maailmaa). Siihen sitten lisäksi kisa-huolto-TV-organisaatioiden ja yleisön liikkumisen ja majoittumisen tuottama kuorma.\nSiinä on rinnalla koko maailman laiva- tai lento- tai autoliikenteen päästöt ihan "kärpäsenkakka".\nVain ilmastodenialisti vastustaisi tätä?\nAngus 16.12.2021 9:13\nVast: Ehdotus; Huippu- ja ammattiurheilu voisi olla boikotissa ihan aina\nAistinko tässä kommentissa hivenen provon makua? Minusta ehdotus ei kuitenkaan ole yhtään hassumpi. On totta, että urheilun ympärillä pyörii käsittämättömän laaja sirkus, joka myös kuluttaa ja saastuttaa. Hieman hassua on kyllä todeta, että urheiluun liittyvän liikenteen tuottamien päästöjen rinnalla "koko maailman laiva- tai lento- tai autoliikenteen päästöt ihan "kärpäsenkakka"; onhan urheiluun liittyvä liikenne osa koko maailman liikennettä, ja sitä paitsi kaikki muu liikenne on moninkertaisesti urheiluun liittyvää suurempi. Joka tapauksessa totta on, että "urheiluliikennettä" ja "-matkustamista" on valtavasti.\nHieman maltillisemmin kuitenkin suhtaudun kuin 1350:n kärkevä kommentti. Urheilusirkusta voisi rajusti vähentää, mutta ehkä ei sentään lopettaa. Kyse on kuitenkin merkittävästä kulttuurin sektorista, pohjimmiltaan terveyttä edistävästa toiminnasta (nykyajan väärentymistä huolimatta), kansojen laajoista, yhdenvertaisista, positiivisista ja suht vapaamuotoisista kokoontumisista, omaa identiteettiä ja yhteisyyttä nostattavasta asiasta (kansallista, maakunnallista, kunnallista) (mitä minun on tosin vähän vaikea ymmärtää) jne.\nEsim. maailmanmestaruuskisat olivat alun perinkin mielestäni typerä asia. Ne ylläpitävät tehokkaasti jatkuvaa sirkusta ja suorastaan varastavat olympialaisten painoarvoa. Formulakisoja on kautta vuosien aiheellisesti ja runsaasti kritisoitu, ja kun siirrytään sähköautoihin, niistä kadonneekin vielä osa kyseenalaista viehätystä. Epäfyysisiä lajeja ei olisi koskaan pitänyt urheiluksi määrittääkään, vaan esim. peleiksi ilman urheilullista statusta.\nTotta on sekin, että jos huippu-urheiluun käytettävät resurssit suunnattaisiin sen sijaan yleiseen kansanterveyteen ja liikuntaharrastukseen, saataisiin niillä paljon hyvää aikaan.\nPaavo Manninen 16.12.2021 9:49\nJuuri näin. Lisään vielä listaa työn; urheilijat puhuvat mielellään työnteosta, mutta todellisuudessa aurheilun saralla ainoat työntekijät ovat duunarit, jotka rakentavat noita hulppeita stadioneita. Joiden rakentamisesta tulee poskettomat hiilijalanjäljet.\nYhteiskunnan tukien pitää mennä nuorison liikunnan hyväksi.\nKoalaMotorola 16.12.2021 12:03\nAngus; On siinä ehkä aavistuksen pientä provoa, mutta olen kyllä ihan oikeastikin tuota mieltä että aivan liikaa tärväytyy kapasiteettia tähän turhuuteen joka sektorilla.\n"Hieman hassua on kyllä todeta, että urheiluun liittyvän liikenteen tuottamien päästöjen rinnalla "koko maailman laiva- tai lento- tai autoliikenteen päästöt ihan "kärpäsenkakka""\nTotta, viestini voi tosiaan noinkin lukea/tulkita kun ko. lauseet olivat peräkkäin. Tarkoitukseni oli siis rinnastaa huippu- ja ammattiurheilun ihan kaikessa kokonaisuudessaan (joka osa-alueen) tuottamaa kuormaa pelkästään tuohon koko maailman laiva- tai lento- tai autoliikenteen päästöihin.\n"Totta on sekin, että jos huippu-urheiluun käytettävät resurssit suunnattaisiin sen sijaan yleiseen kansanterveyteen ja liikuntaharrastukseen, saataisiin niillä paljon hyvää aikaan."\nT.S. 17.12.2021 10:28\n1350: "Ehdotus; Huippu- ja ammattiurheilu voisi olla boikotissa ihan aina ja joka tasolla.\nFasiliteetit ja muu rahoitus on meidän kaikkien maksamaa, jos ei suoraan verojen kautta, niin viimeistään sponsoroivien yritysten tuotteiden hintojen kautta."\nViime vuonnahan 1350 piti pitkän tauon. Ja tauon jälkeen hänestä kuoriutui Valko-Venäjän Lukasenkon vankkumaton kannattaja.\nVähän outoa siis että hän nyt noin rajusti hyökkää Lukasenkon käyttämiä menetelmiä vasraan.\nKoalaMotorola 17.12.2021 11:34\nT.S. "Vähän outoa siis että hän nyt noin rajusti hyökkää Lukasenkon käyttämiä menetelmiä vasraan."\nMitähän ne Lukasenkon menetelmät mahtoivat olla, joita vastaan mielestäsi hyökätään?\nT.S. 18.12.2021 7:03\n1350 esittää kysymyksen esittämästäni huomiosta: "Mitähän ne Lukasenkon menetelmät mahtoivat olla, joita vastaan mielestäsi hyökätään?"\nNo tässä on sellainen pikku kimara omasta viestistäsi: "Miettikääpä mitä luonnonvarojen, rahan, ajan ja muiden resurssien tuhlausta... Ihan harrastajien ja seuraajienkin kannalta...\nFasiliteetit ja muu rahoitus on meidän kaikkien maksamaa, jos ei suoraan verojen kautta, niin viimeistään sponsoroivien yritysten tuotteiden hintojen kautta...Ja se urheiluun/harjoitteluun (ja urheilun katsomiseen käytetty aika)....Ja hiilijalanjälki, se on huima kun huomioidaan kaikki se liikkuminen mitä tuo tyhjänpäiväisyys tuo tullessaan...kilpailut ympäri maailmaa)... Siihen sitten lisäksi kisa-huolto...yleisön liikkumisen ja majoittumisen tuottama kuorma."\nTuossahan sinä 1350 oikein hyvin kiteytät juuri sen mitä Lukasenko tekee.\nKun maa on retuperällä, ei ole demokratiaa eikä mitään tarjottavaa kansalle niin pönkitetään kansallistuntoa urheilulla. Ja kun tuota sponsorirahoitustakaan ei pahemmin ole tarjolla niin Lukasenkon hallitus joutuu turvautumaan kutakuinkin pelkästään verovaroihin.\nKoalaMotorola 18.12.2021 12:14\nT.S. "Tuossahan sinä 1350 oikein hyvin kiteytät juuri sen mitä Lukasenko tekee."\nOK, kiitos tiedosta. Kun mielipiteeni juuri Valkovenäjään yhdistit, niin ilmeisesti siis missään muussa maassa maailmassa ei näin tehdä? Ja jos näin kerran on, niin siihen nähden pärjäävät muut maat yllättävänkin hyvin ja Valkovenäjä yllättävän huonosti.\nEllei kyse ole taas tietoisesta keskustelun harhaanvetämisestä lempiaiheisiisi, niin en näe kyllä mitään arvoa tällä "tiedollasi" liittyen alkuperäiseen viestiini.\nMutta kiitos nyt kuitenkin.\nOliko jotain mielipidettä itse asiaan?\nT.S. 22.12.2021 9:53\n1350 kysyy: "OK, kiitos tiedosta. Kun mielipiteeni juuri Valkovenäjään yhdistit, niin ilmeisesti siis missään muussa maassa maailmassa ei näin tehdä? Ja jos näin kerran on, niin siihen nähden pärjäävät muut maat yllättävänkin hyvin ja Valkovenäjä yllättävän huonosti.\nEllei kyse ole taas tietoisesta keskustelun harhaanvetämisestä lempiaiheisiisi, niin en näe kyllä mitään arvoa tällä "tiedollasi" liittyen alkuperäiseen viestiini."\nKyllä muuallakin maailmassa urheilua käytetään kansallistunnon nostamiseen. Mutta lännessä ovat yksityiset sponsorit hyvin huomattavassa osassa. Valko-Venäjällä taas kutakuinkin kaikki raha revitään niin sanotusti veronmaksajien selkänahasta.\nJa oli toinenkin syy, eli se miten sinusta 1350 noin vuosi sitten kuoriutui innokas Lukasenkon kannattaja/puolustaja.\nKun Valko-Venäjän turvallisuusjoukot pieksivät Roman Bondarenkon kuoliaaksi niin sinä 1350 kirjoitit: "Sellaista tiettyyn ikään liittyvää oirehdintaa vaan\nNo ei tietenkään aika korjaa jos on jo hakattu hengiltä. Ja tässä on siis Lukasenko-kytkentä sitä kautta että Lukasenko on käytännössä Valko-Venäjän jääkiekon ykkösmies. Ja tuohon murhaan taas on liitetty jääkiekkoliiton silloinen puheenjohtaja, ihan siis suoritustasolla.\nKoalaMotorola 22.12.2021 11:23\nT.S. "noin vuosi sitten kuoriutui innokas Lukasenkon kannattaja/puolustaja"\nJaa, enpä tiennytkään että ihan niin helpolla kategorisoituu innokkaaksi Lukasenkon kannattajaksi/puolustajaksi. Eli ihan vaan siis jo sillä, ettei lähde sataprosenttisesti mukaan hehkuttamaan (tai ottamaan todesta) keltaisen-/sensaatiolehdistön klikkihuoraamis-otsikoita.\nNo, eipä ole minulta pois. Jatkaa hienosti sitä sataprosenttisesti pieleen osunutta arviota, joita minusta pakkomielteen-omaisesti haluat tehdä. Ei ole ihmisluonne/-tyyppi tai ideologia-arviointi sinun ydinosaamisaluettasi, näiden hutiesi pohjalta pääteltäessä.\n"Ja tuohon murhaan taas on liitetty jääkiekkoliiton silloinen puheenjohtaja, ihan siis suoritustasolla."\nEn tiedä mistä "murhasta" nyt mahdat puhua, mutta yleisellä tasolla todettakoon, että näitä huhuja ja "on liitetty"-väitteitä trollitehtailijat tuottavat jatkuvasti. On sitä mielikuvapeliä, josta termistä usein itsekin puhut. Hyvin harvoin jos juuri ikinä on mitään kiistattomia todisteita kuitenkaan löytynyt näille trollausväitteille.\nHybridivaikuttamiseksikin voisi siis kutsua.\n"Hybridivaikuttamisessa yhdistyvät perinteiset ja uudet vaikuttamisen keinot. Siinä käytetään monenlaisia psykologisia, poliittisia, taloudellisia, teknisiä, humanitaarisia ja sotilaallisia keinoja. Tyypillistä hybridivaikuttamiselle on psykologinen vaikuttaminen avainhenkilöihin, sisäisten konfliktien ruokkiminen sekä informaatiovaikuttaminen. Informaatiovaikutttaminen voi sisältää mm. suoria kyberhyökkäyksiä tai propagandaksi luokiteltavan disinformaation eli tarkoituksellisesti harhaanjohtavan tiedon levittämistä."\nT.S. 23.12.2021 7:02\nMaanantaina 1350 kirjoitit: "Itse puolestani jätän tämän nyt tähän ja toivotan Hyvää Joulua!"\nTaisin tulkita väärin. Oletin että kyse oli vetäytymisetä keskusteluista, ainakin joulun ajaksi. Mutta näköjään Lukasenko ei kuulunut vetäytymisen piiriin.\nKirjoitit 1350: "Jaa, enpä tiennytkään että ihan niin helpolla kategorisoituu innokkaaksi Lukasenkon kannattajaksi/puolustajaksi. Eli ihan vaan siis jo sillä, ettei lähde sataprosenttisesti mukaan hehkuttamaan (tai ottamaan todesta) keltaisen-/sensaatiolehdistön klikkihuoraamis-otsikoita."\nAika paljonhan kuitenkin kirjoitit. Mukaan mahtuu murhan vähättely, vaalien rehellisyyden korostaminen ja vieläpä lentokonekaappauksen parhain päin selittely.\nTuosta Roman Bondarenkon murhasta kirjoitat:\n"En tiedä mistä "murhasta" nyt mahdat puhua, mutta yleisellä tasolla todettakoon, että näitä huhuja ja "on liitetty"-väitteitä trollitehtailijat tuottavat jatkuvasti.\nHyvin harvoin jos juuri ikinä on mitään kiistattomia todisteita kuitenkaan löytynyt näille trollausväitteille."\nMerkillistä kuinka et nyt tiedä mistä murhasta on kyse vaikka sentään itse osallistuit siitä käytyyn keskusteluun.\nKuulostaa tietysti hyvin vakuuttavalta kun vetoat siihen ettei löydy kiistattomia todisteita.\nKun kyse on diktatoorisesti johdetuista maista niin tuohan on ihan normaalia, koko valtiokoneisto voidaan valjastaa asioiden peittelyyn.\nPari sanaa vielä noista vaatimistasi kiistattomista todisteista. Wikipedia sanoo aihetodisteista:\n"Käsitys, ettei henkilöä voisi tuomita aihetodisteiden perusteella on tietenkin väärä. Valtaosa rikostuomioista pohjautuu aihetodisteisiin, kuitenkin niiden pitää olla riittäviä täyttämään vakiintuneet todistusaineistolle asetetut standardit."\nKoalaMotorola 23.12.2021 10:40\nT.S. "Maanantaina 1350 kirjoitit: "Itse puolestani jätän tämän nyt tähän ja toivotan Hyvää Joulua!""\n"Taisin tulkita väärin."\nTotta, näin siinä taas kävi. Sen sinä taidat. Koski siis ainoastaan sitä keskusteluthreadia, koska asia oli jo moneen kertaan loppuunkäsitelty ja faktat tuotu esiin lukuisia kertoja. Jopa jo aiemmissa keskusteluissa. Silti halusit kuitenkin jatkaa tähallistä väärinymmärtämistäsi/harhautteluasi, peitelläksesi väärässäolemistasi.\n"Merkillistä kuinka et nyt tiedä mistä murhasta on kyse"\nJaa, en olettanut, että turvallisuusjoukkojen joukkojenhallinta ja kurinpitotoimia pidit murhana.\n(murha on suunniteltu henkirikos)\nNoista aihetodisteista "kuitenkin niiden pitää olla riittäviä täyttämään vakiintuneet todistusaineistolle asetetut standardit"\nNiinpä. No onko edes niitäkään? Siis luotettavilta ja puolueettomilta tahoilta esitettyjä, standardit täyttäviä?\nT.S. 24.12.2021 7:36\n1350 opettaja Roman Bondarenkon murhasta:\n"Jaa, en olettanut, että turvallisuusjoukkojen joukkojenhallinta ja kurinpitotoimia pidit murhana."\nNiin, joukkojen hallinta on iso osa yksinvaltaisesti hallittujen maiden toimintaa. Meillä on nämä kaksi naapurusta, Venäjä ja Valko-Venäjä joissa tarve ihmisten hallintaan on suuri.\nKun 'isoveljen' puolella oli mielenosoituksia Navalnyin puolesta niin saimme nähdä paljonkin kuvia. Oli pyritty näyttävyyteen, olivat kuin kopioita elokuvien supersankareiden panssariasuista, oli pyritty mahdollisimman suureen pelotevaikutuksen.\nMutta nyt Bondarenkon murhaajat olivatkin siviiliasuissa ja naamioituneita. Ota muuten 1350 huomioon että tuosta on aika paljon videomateriaalikin.\n1350: "(murha on suunniteltu henkirikos)"\nEn tiedä millaiset lait Valko-Venäjällä vallitsevat. Taitaa Lukasenkon 'laki' ajaa yli kaiken. Mutta Suomen lakiin voisit 1350 kyllä vähän paremmin perehtyä.\nEsko 22.12.2021 11:55\n"Kiina on varoittanut boikotoivia maita vakavista seurauksista"\nJo on outo tapa kutsua vieraita!\nSaatte tuntea nahoissanne, jos ette tule meille kylään.


Kahdeksan vuotta epätoivoa: Nainen kertoo karun totuuden, miksi ei enää yritä saada lasta - Lifestyle - MTV.fi\nKahdeksan vuotta epätoivoa: Nainen kertoo karun totuuden, miksi ei enää yritä saada lasta\nLifestyle > Tunteet Julkaistu 19.07.2017 06:30\nNaisen tarina muistuttaa, että on olemassa myös surullisia loppuja. Shutterstock\nLapsettomuus on asia, joka koskettaa maailmanlaajuisesti miljoona hedelmällisessä iässä olevia pariskuntia. Osa heistä saa lapsettomuuteen apua, mutta tästäkään huolimatta kaikkien tarina ei saa onnellista loppua.\nEräs ilman onnellista loppua jäänyt pariskunta on bloggari Carly Ellen Lee ja hänen miehensä, jotka ovat nyt päättäneet luopua toivosta. Kahdeksan vuoden ajan pariskunnan elämä on pyörinyt 130 neulan, 11 hedelmöityshoitokierroksen ja kahden keskenmenon ympärillä. Yhteensä 66 000 dollaria vaatinut yrittäminen ei kuitenkaan tuottanut toivottua tulosta.\nPariskunta haluaa tarinallaan muistuttaa, että kaikissa tapauksissa useamman vuoden yrittäminen ei pääty lapsen saamiseen, ja meidän on tärkeää kuulla myös näitä tarinoita.\n– Hedelmättömyydessä ei ole paljoakaan positiivista, mutta haluan muuttaa tämän, Lee toteaa.\nNainen toivoo, että hänen kirjoituksensa ja kokemuksensa voisivat auttaa muita samassa tilanteessa olevia. Hän on sen kaikille velkaa.\nYksi hetki murskasi kaikki unelmat\nLee kertoo hänen viimeisimmän raskautensa saaneen alkunsa tavalla, joka oli heille se kaikkein viimeisin toivo; he käyttivät viimeisen jäädytetyn munasolunsa. Pian raskaustesti näytti positiivista ja Lee alkoi tuntea tyypillisiä raskauteen liittyviä oireita, kuten väsymystä ja pahoinvointia.\n– Annoimme itsellemme luvan rentoutua ja puhua hieman tulevaisuudesta. Tulevaisuudestamme vanhempina. Vihdoin kaiken tämän jälkeen unelmamme kävisi toteen. Kaikki oli kunnossa, se todella tapahtuisi, Lee kertoo.\nRaskauden tuomaa iloa ei kuitenkaan ehtinyt kestää kuin kuusi lyhyttä viikkoa.\n– Yhtenä hetkenä kaikki toiveesi ovat käymässä toteen, ja seuraava tunne oli repeämisestä seurannut veri, kipu, lämpö, enemmän verta, virtaavaa verenvuotoa, niin paljon verta, hyytymiä, kudosta ja niin paljon tuskaa. Kaikki unelmamme ja toivomme...mennyttä.\nKuten monet muutkin saman kokeneet naiset, myös Lee tunsi hänen kehonsa pettäneen hänet. Menetys oli niin valtaisa, että pariskunta ei nähnyt enää mieltä yrittää ja jatkaa tätä matkaa, joka ei ollut tuonut mukanaan muuta kuin onnettomuutta ja epätoivoa.\n– En pysty kuvittelemaan, että lisäisin enää yhtään numeroa listaamme, ei enää yhtään verikoetta, tapaamista, neuloja, muodollisuuksia, ultraääniä ja rahaa. Ei enää lääkkeitä, ei hedelmöityshoitoja eikä enää keskenmenoja. Ei enää. Se on ohi. Emme voi tehdä sitä enää, Lee kertoo raskaasta päätöksestään.\n34-vuotias nainen anoo apua outoon ongelmaan: "Aviomiehelläni on suhde äitini kanssa" Kahdeksan tutkittua asiaa: Nämä tekevät ihmisestä onnellisen


Eteeriset Öljyt by Juulia | Eteeriset öljyt arjen apuna\nEteeriset öljyt by Juulia\nTäällä kirjoittelee 28-vuotias nainen, kolmen lapsen äiti, yhden miehen vaimo, Young Livingin itsenäinen jälleenmyyjä ja tuoreimmalta titteliltäni menestyjä, joka tutummin yrittäjänä tunnetaan. Young Livingin tuotteet tulivat elämääni lokakuussa 2014. Pian sen jälkeen öljyjen tehokkuus teki minuun lähtemättömän vaikutuksen. Omat kokemukset saatuani minulle tuli tunne, että kaikkien täytyy saada tietää näistä huikeista luonnon tuotteista. Halusinkin heti alkaa kertoa öljyistä ihmisille ja olen kokenut sen erittäin merkitykselliseksi ja antoisaksi.\nMietit varmaan, miten öljyt ovat vaikuttaneet minuun? Olen saanut elämääni hyvinvointia, terveyttä, iloa, energiaa, rohkeutta ja itsevarmuutta, muutamia mainitakseni. Young Living on tuonut elämääni upeiden tuotteiden lisäksi runsaasti muutakin hyvää. Paljon uusia ihmisiä, ystäviä, onnistumisen kokemuksia ja matkoja sekä kotimaassa että ulkomailla. Nyt Young Living on myös minun työ, josta nautin ja olen valtavan kiitollinen.\nPaljon on tapahtunut kolmen vuoden aikana, mutta ajattelen matkani olevan vasta alussa. Lähdethän sinäkin kanssani tälle matkalle. Kaipaatko sinä elämääsi lisää hyvinvointia, terveyttä ja uusia ystäviä – kenties uuden harrastuksen tai työn? Tahdon sydämeni halusta olla omalta osaltani jakamassa tietoa siitä hyvinvoinnista, tarkoituksesta ja runsaudesta, jota Young Living on meille niin monella tavalla tarjoamassa!\nEteerinen öljy on vettä hylkivä neste, joka sisältää luonnostaan haihtuvia aromeja. Sana eteerinen tarkoittaa ilmamaista, haurasta, haihtuvaa, taivaallista ja englanniksi välttämätöntä. Eteerinen öljy on ikään kuin kasvin verta, joka pitää kasvin hengissä ja elinvoimaisena. Aitoja eteerisiä öljyjä valmistetaan pääosin höyrytislaamalla kasvien eri osista kuten kukista, lehdistä, juurista, hedelmistä ja pihkasta. Poikkeuksena sitrushedelmät valmistetaan kylmäpuristamalla.\nHuomaathan, että minä käytän ja puhun vain Young Livingin öljyistä. Koska markkinoilla on monenlaisia öljyjä, suosittelen selvittämään käyttämiesi öljyjen aitous ja alkuperä. Käytäthän minun neuvoillani vain Young Livingin öljyjä. Olen saanut vierailla Young Livingin maatilalla, osallistunut kasvien istuttamiseen ja vierestä seurannut öljyjen tislaamista. Olen täysin vakuuttunut öljyjen puhtaudesta ja omat kokemukseni ovat vahvistaneet niiden tehokkuuden.\nSeed to Seal eli Siemenestä Sinettiin on Young Livingin laatulupaus. Voit tutustua tähän lisää osoitteessa seedtoseal.com\n* merkityt kentät on täytettävä\nMiten näitä öljyjä oikein käytetään?\nEteerisiä öljyjä voi käyttää usein eri tavoin. Helpoin tapa on kiertää öljypullon korkki auki ja nauttia öljystä suoraan pullon suulta tuoksutellen. Öljyjä voi myös haihduttaa huoneilmaan diffuuserilla, joka on yksi suosituin tapa sen helppouden ja lempeän vaikutuksen vuoksi ja onhan se samalla lisäämässä tunnelmaa huoneisiin. Puhtaita öljyjä voidaan käyttää myös paikallisesti iholle, jolloin ne vaikuttavat monella tavalla tasapainottamalla kehoa. Young Livingilta löytyy uutena ravintolisiksi rekisteröityjä öljyjä ja näitä voikin nauttia juomaveden seassa, leivonnaisissa ja ruoanlaitossa.\nYoung Livingilla on eteeristen öljyjen lisäksi paljon muitakin tuotteita ja kaikki nämä pohjautuvat eteerisiin öljyihin. Oikeastaan saat tilattua samasta paikasta kaikki päivittäin tarvittavat tuotteet. Thieves-sarjasta löytyvät tuotteet niin kodin puhtaanapitoon, pyykinpesuun kuin suuhygieniaankin hammaslankoja myöten. Puhdistus- ja kauneudenhoitotuotteista löytyvät shampoot, suihkugeelit, deodorantit, kasvojenpuhdistusaineet, kasvovoiteet jne. Young Livingilta saat myös laadukkaat lisäravinteet niin päivittäiseen tarpeeseen kuin urheilusuorituksiinkin. Mikä parasta, nämä kaikki edellä mainitut ovat turvallisia luonnon tuotteita ilman haitallisia, synteettisiä ainesosia.\nHyvän Olon Olkkari Facebook-ryhmä\nTästä pääset ryhmään oppimaan lisää tuotteista ja niiden käytöstä\nYoung Livingin itsenäinen jälleenmyyjä


EAPelitSSXBlogTutustu SSX-tiimiin\tSSX\nKOTI\tTIEDOT\tMEDIA\tKUVAT\tVIDEOT\tUUTISET\tBLOGS\tKESKUSTELU\tOSTA\tUUTISKIRJE\tTutustu SSX-tiimiin\nNimi: Elise Riggs\nKotivuori: Cypress, Grouse ja Seymour\nEsittely: Vaikka Elise jätti The Tourin, hän ei halua jättää lumilautailua (vaikka hänen agenttinsa ja vakuutusyhtiönsä niin haluaisivatkin), vaan hän pääsee edelleen laskemaan kuvausten ja esiintymisten välillä. Elise on löytänyt täydellisen tasapainon elämässään näyttelemisen ja lautailun välillä, eikä hän ole koskaan ollut tyytyväisempi. Hän etsii aina seuraavaa adrenaliiniannosta, joten hän on hiljattain löytänyt uuden päähänpinttymän: BASE-hypyt liitopukuun sonnustautuneena. Matalalento alas vuorenrinnettä 150 kilometriä tunnissa antaa Eliselle tunteen, jota hän ei saa mistään pelkällä lumilaudalla tekemästään, joten hän huomaa nopeasti joutuvansa kehittämään tavan yhdistää nämä kaksi asiaa.\nNimi: Mackenzie Fraser\nKotivuori: Mount Baker\nEsittely: Mac on legenda The Tourilla. Hänellä on kaikki ammattilaiskisojen ennätykset. Hän on tehnyt kaiken ja voittanut kaiken, ja koska hän on niin hyvä, hänellä ei ole paljonkaan haasteita jäljellä. Hän on todellinen riskien ottaja, rakastaa suuria hyppyjä, mahtavia temppuja ja lumilautailun rajojen kokeilemista. Mac on yleensä ensimmäinen mahdottoman yhdistelmän mahdolliseksi tekemisessä ja laskeutumisen hallitsemisessa (ajattele vaikkapa vuoden 2011 X-Gamesissa kolmoisspinnin tehnyttä kaveria), ja hän on luonut useampia temppuja kuin Tony Hawk. Koska Mac etsii aina uusia haasteita ja pyrkii parantamaan jälleen taitojaan, hän jätti The Tourin taakseen perustaakseen SSX:n yhdessä muiden kanssa.\nNimi: Kaori Nishidake\nEsittely: Alussa Kaori oli liittymässä Japanin olympiajoukkueeseen, mutta kun häneltä kysyttiin The Tourista, hän vaihtoi kurssiaan ja keskittyi lumilautailuun uranaan. Kaori nousi The Tourin pistetaulukossa nopeasti huipulle asti. Samaan aikaan, kun Kaori teki itseään kuuluisaksi lumilaudallaan, hänen isoveljensä Akira työsti uusinta luomustaan: Tokion Megaplex Snowboard Park -lumilautailupuistoa. Akira halusi Kaorin olevan sen ensimmäinen laskija. Megaplex oli rakkauskirje urbaanille lumilautailulle ja teemapuistofaneille, mutta enimmäkseen se kuitenkin oli Akiran tapa kertoa pikkusiskolleen olevansa tästä erittäin ylpeä.\nNimi: Moby Jones\nEsittely: Moby Jones syntyi Englannin Brixtonissa vuonna 1982, ja hänen vanhempansa olivat maahanmuuttajia Trinidadista. Brixtonin rankoilla kaduilla kasvaminen tarkoitti, että isoksi piti kasvaa pian. Moby löysi kuitenkin tavan kiertää tämä kirjoittamaton sääntö: 10-vuotiaana hänen käsiinsä työnnettiin rullalauta. Moby omaksui lajin kuin sorsa uimisen. Hän alkoi osallistua paikallisiin skeittauskilpailuihin ja huomasi voittavansa useammin kuin häviävänsä. Lyhyen ajan kuluessa paikallinen skeittikauppa tarjosi hänelle ensimmäisen sponsorointisopimuksen. Sen jälkeen sopimukset muuttuivat aina vain rahakkaammiksi. Hän oli saamassa kuuluisuutta ja sen mukana tulevia etuja.\nNimi: Psymon Stark\nKotivuori: Garibaldin takamaa\nEsittely: Psymon Stark syntyi vuonna 1974 Squamishissa, Brittiläisessä Kolumbiassa. Hänen vanhempansa eivät viettäneet paljonkaan aikaa Psymonin kanssa, joten hänellä oli harvoin aikaa koulutöille. Sen sijaan hän vietti aikaansa Whistlerissä lumilautailemassa takamailla talvisin ja kiipeilemällä jäätiköillä lämpimämpinä kuukausina.\nKun Psymon täytti 18, hän muutti Whistleriin ja sai työpaikan rinteiden kunnostajana yövuorossa. Hän teki rinteille enemmän haittaa kuin hyötyä snowcatillaan ja vietti suurimman osan ajastaan rakentaen salaisia kickereitä ympäri vuorta, jotta hän voisi laskea niistä ystävineen seuraavana päivänä. Tämä aiheutti harmia lumilautailua aloitteleville turisteille ja laskettelukoulun lapsille, mutta samalla se teki Psymonista jonkinlaisen legendan niissä piireissä, joilla oli hänelle merkitystä. Kun Psymon ei ollut vuorella, hän oli samanlainen hurjapää. Jätkä oli eläin. Bileet aamuun asti, räkäkännit ja tappelut olivat Psymonin mielipuuhia. Mikään ei pystynyt hidastamaan häntä. Hän omaksui nopeasti lumilautailun koviksen maineen ja alkoi saada hyvin pian kuuluisuutta sekä paikallisen poliisin että ammattilaislautailun piirissä.\nNimi: Zoe Payne\nKotivuori: Flat Top Mountain, West Virginia\nEsittely: Zoe Payne syntyi vuonna 1982 Marylandin Baltimoren maaseudulla ja jo hyvin nuorena tiesi pitävänsä vauhdista. Hän tempautui mukaan kaikkeen vauhdikkaaseen ja jopa onnistui saamaan kolmipyöräisensä valtavaan vauhtiin heidän talonsa lähellä olevassa mäessä. Ensimmäisen minikokoisen maastopyöränsä Zoe sai 9-vuotiaana – ja vauhti vain kiihtyi. Ajaminen täytti hänen elämänsä. Jokaisena syntymäpäivänä pyörä vain kasvoi ja meno muuttui villimmäksi. Ainoa asia, joka häntä hidasti, oli talvi. Zoe kuitenkin huomasi, että lumi tarjosi erilaisia mahdollisuuksia. Hän hyppäsi päätä pahkaa lumilautailun maailmaan. Luonnonlahjakkuus antoi hänelle hyvän vauhdin lajikulttuuriin uppoutumiseen ja taitojen kehittämiseen, joten pian hänestä tulikin varteenotettava lumilautailija. Koska hän pyrki aina kokeilemaan rajojaan, hän kokeili kilpailemista ja peittosi vastustajat heti. Puhtaan tahdonvoiman ja lähes mielipuolisen päättäväisyyden myötä hän pääsi mukaan The Tourille, ja hänestä tuli nopeasti voittamaton vastus ammattilaislumilautailussa.\nNimi: Griffin Simmons\nLempinimi: King of the Mountains\nAmerikkalaiseksi syntynyt ja siitä erittäin ylpeä Griffin Simmons on The Tourin tämän hetken etevin ammattilaislumilautailija. Hän voitti olympialaisissa kultamitalin lumilautakrossissa ja suurpujottelussa, ja hänellä on tällä hetkellä King of the Mountain (Vuoren kuningas) -titteli suositun Shredder-lumilautailulehden mukaan. Aiemmin, kun Griffin oli tekemässä läpimurtoaan The Tourilla, hänen luja päättäväisyytensä pitää puolensa oli hyvin tasapainossa tietyn nöyryyden kanssa, joten yleisön oli helppo ihailla häntä. Hän oli amerikkalainen menestystarina pojasta, joka yritti menestyä itsensä ja rakastamansa maan puolesta, mutta kun Griffin vietti enemmän aikaa The Tourilla, hänellä aiemmin kenties ollut vaatimattomuus alkoi karista. Griffinistä oli tulossa itsensä suurin fani. Maine ja mammona nousi hänelle hattuun hyvin nopeasti. Ykkösenä olemisesta tuli hänelle pakkomielle – hän oli mielestään paras. Hänen mahtavat lumilautailutaitonsa vain kasvattivat hänen loppumatonta menestyksenjanoaan. Jos Griffin ei päässyt korkeimmalle palkintopallille, hän ei edes ottanut saamaansa palkintoa vastaan. Jos hän hyväksyisi muun kuin ykkössijan, hän hyväksyisi epäonnistumisen.\nNimi: Tane Mumea\nKotivuori: ei ole\nTane on hippisurffarin perikuva. Hänen rento olemuksensa ja elämänhalunsa ovat tuoneet hänelle maineen siitä, että hän on yksi kaikkein mukavimmista ja helpoimmin lähestyttävistä rannan ihmisistä. Kun Tane kilpailee aalloilla, hänen keskittymiskykynsä on kuitenkin vertaansa vailla, joten hän on varteenotettava vastustaja kaikille. Hänen mieltymyksensä rajojensa etsimiseen vedessä tuntuu olevan ristiriidassa hänen harkittuun ja huolettomaan tapaansa viihtyä rantanuotion äärellä – jopa niin paljon, että muiden on usein vaikea uskoa näiden molempien osien kuuluvan samaan ihmiseen yhtä paljon. Tane ei kuitenkaan etsi aalloista kuuluisuutta, vaan hän saa oman tyydytyksensä meren kanssa yhtä olemisesta ja sen tarjoamasta seikkailusta. Hän ei ole juurikaan arvostanut julkkisstatustaan. Vuosien kuluessa, kun surffausurheilusta on tullut suuryritysten kilpailua, Tanelta on mennyt maku kilpalautailusta. Hän kaipaa niitä aikoja, kun kaikki, mikä merkitsi, oli taito – ei osakkeiden määrä johtokunnan kokouksessa. Tane jätti tämän uuden surffaustrendin ja ammattilaispiirit taakseen etsiäkseen uusia tapoja tyydyttää nälkäänsä. Hän halusi löytää jotakin, joka sopi hänen todelliseen minäänsä. Tane luo SSX:n yhdessä ystäviensä Zoe Paynen ja Mac Fraserin kanssa.\nNimi: Alexis Moreau\nLempinimi: The Chamonix Assassin\nKotivuori: Chamonix, Mont Blanc, Ranska\nAlexis Moreau syntyi Chamonixissa, Mont Blancin alueella Ranskassa vuonna 1985. Kilpailuhenki oli osa hänen DNA:taan ja virtasi hänen suonissaan. Hänen isoisänsä Paul Moreau oli maailmanluokan talviurheilija, joka johti Ranskan maajoukkuetta vuonna 1924 perheen omassa kotikaupungissa Chamonixissa pidetyissä ensimmäisissä talviolympialaisissa. Alexis omaksui jo hyvin nuorena sukuperintönsä ja sen mukana tulleet odotukset. Hän oli suksilla jo silloin, kun useimmat hänen ikäisensä lapset opettelivat vielä kävelemään, ja kun hän aloitti koulunkäynnin, hänellä oli jo melkoinen määrä voitettuja talviurheilupystejä. Kun Alexis meni lukioon, hän kuitenkin teki jotakin, joka aiheutti melkoisen kohun Moreaun suvussa: hän vaihtoi suksensa lumilautaan. Tämän jälkeen hän alkoi todellakin herättää huomiota. Alexis teki ensimmäisen ennätyksensä Chamonixissa puoli vuotta lumilautaan tutustumisen jälkeen. Kun hän oli 16-vuotias, hänellä oli hallussaan joka ikinen ennätys Chamonixissa – ja myös useimmat lähellä olevien vuorten ennätykset. Alexis tiesi löytäneensä kutsumuksensa.\nNimi: Ty Thorsen\nKotivuori: Tromssa, Norja\nTy Thorsen on lumilautailupuiston koelaskija, joka työskentelee ammattilaislumilautailijana The Tourilla. Ty luo lumilautakrossin sekä suurpujottelun ratoja ja laskee ne varmistaakseen, että turvallisuus on kunnossa ja sääntöjä noudatetaan, ennen kuin The Tour -laskijat käyttävät niitä kilpailussa. Hän kasvoi Norjan Tromssassa, jota kutsutaan Jäämeren portiksi ja alkoi hioa lumilautailutaitojaan jo hyvin nuorena. Hänen isänsä oli helikopteripilotti, joka työskenteli seikkailumatkailuyrityksessä ja kuljetti lautailijoita sekä hiihtäjiä Lyngenin alpeilla, jonne ei muulla tavalla päässyt. Tämän vuoksi Ty vietti lukemattomia tunteja vuorella laskien maastossa, jossa ihmiset eivät olleet ennen laskeneet. Lyngenin alpit ovat yksi maapallon mahtavimmista takamaakohteista ja houkuttelevat kymmenittäin maailman parhaita laskijoita. Ammattilaiset ympäri maailmaa saapuivat helikopterilla alueelle etsien koskematonta maastoa. Näiltä ammattilaisilta Ty sai oppinsa. Kun Ty kasvoi vanhemmaksi, hän alkoi etsiä päämääräänsä elämässä ja tarkasteli mahdollisuuksiaan. Hän rakasti lumilautailua ja tiesi haluavansa tehdä jotakin siihen liittyvää, mutta kilpailuhenkeä hänellä ei ollut. Ty halusi laskea ja kokea laskijan sekä vuoren välisen ainutlaatuisen yhteyden.\nKirjoitettu 09:17 on maanantai, kesäkuu, 27, 2011


Suursiivouksen aika viikonloppuna? – Ab Ekorosk Oy • Jätehuolto • Kokkolan ja Pietarsaaren seutu, Järviseutu ja Kauhava\n» Suursiivouksen aika viikonloppuna?\nSuursiivouksen aika viikonloppuna?\nPääsiäinen tulossa ja joulun roskat vielä täyttävät varaston hyllyjä? Olisiko nyt aika suursiivoukselle? Milloin? Ei hätää, Ekoroskin hyötykäyttöasemat Pietarsaaressa ja Kokkolassa palvelevat nykyään lauantaisin aina klo 15 saakka. Sinulla on aikaa kaikessa rauhassa tyhjentää varastoa lauantaina, syödä lounasta, ja silti ehdit tuomaan roskat Ekorokille.\nVuoden alusta Ekorosk pidensi aukioloaikojaan kaikilla asemilla. Hyötykäyttöasemat Kauhavalla, Kokkolassa ja Pietarsaaressa ovat avoinna maanantaisin klo 20 saakka. Sen lisäksi hyötykäyttöasemat Pietarsaaressa ja Kokkolassa ovat avoinna lauantaisin klo 15 saakka.\nTänä vuonna kaikki maaseutujen hyötykäyttöasemat aukeavat jo klo 11.30 aukiolopäivinä vuoden ympäri. Sen lisäksi maaseutujen asemat aukeavat lauantaisin jo klo 9, eli tunnilla pidennetty aukioloaika aamusta lauantaisin kun asema on auki.\nHyötykäyttöasemien aukioloajat ovat samat vuoden ympäri. Linkki aukioloaikoihin alhaalta.


EPR-potilasluokittelu kattaa koko hoitopolun\nEPR on potilasluokittelu- ja tuotteistusjärjestelmä, joka kytkee yhteen potilaan sairauden hoidon ja hoidon kustannukset läpi koko palveluketjun. Kaikki potilaan saamat terveyspalvelut riippumatta hoidon toteuttajan ammatista tai organisaatiosta voidaan yhdistää hoitoepisodeiksi. Mukaan voidaan liittää tietoja myös terveydenhuoltoa lähellä olevista sosiaalipalveluista, kuten kotihoidosta, asumispalveluista ja pitkäaikaisesta laitoshoidosta.\nHoitoepisodit toimivat terveydenhuollon tuotteistuksen perustana\nEPR-episodit muodostuvat potilaskohtaisesti joko yhden terveysongelman tai yhteen liittyvien sairauksien hoitokokonaisuuksista. Luokittelussa käytetään osin samaa ryhmittelylogiikkaa kuin perusterveydenhuollon pDRG-potilasluokittelussa. Logiikka rakentuu sosiaali- ja terveydenhuollossa rutiininomaisesti kirjattaviin tietoihin kuten diagnooseihin (ICD10), käynnin syihin (ICPC2) ja muihin kansallisten luokitusten mukaisiin tietoihin. Erillistä tilastointia ei potilasluokittelua varten tarvita. Hoidon kustannukset lasketaan mahdollisimman tarkasti ja ryhmittelyn tulokset raportoidaan monipuolisesti.\nSosiaali- ja terveyspalveluiden kustannusten laskeminen\nHoidon potilaskohtaisten kustannusten laskentaan on erikoissairaanhoidossa laajasti käytössä välisuoritteisiin perustuva kustannus per potilas -laskentamenetelmä (KPP). Tämä on tarkin käytössä oleva menetelmä kustannusten kohdistamiseksi terveysongelmien mukaisesti. Perusterveydenhuollon osalta kustannuksia voidaan laskea samalla menetelmällä EPR-potilasluokittelun käyttöön liittyvänä palveluna.\nMonipuoliset raportit moniin tarkoituksiin\nRaporteissa voidaan kuvata laajoja tietokokonaisuuksia tai pureutua yksityiskohtaiseen tarkasteluun aina yksittäisen työntekijän tai potilaan tasolle. EPR tuottaa tiedon sosiaali- ja terveyspalveluiden suunnittelun ja päätöksenteon tueksi. EPR-potilasluokittelua voi käyttää monella tavalla asiakasorganisaation tarpeista riippuen. Se toimii myös osana alueellista sosiaali- ja terveydenhuollon tietojärjestelmää, FCG Prodacapo Regionia. Järjestelmä tuottaa monipuolisesti yksityiskohtaista tietoa potilaiden saamista palveluista ja niiden kustannuksista alueellisesti ja kattavasti. Tarkastelu voi olla maakunnallista tai tuottaja- tai organisaatiokohtaista.\nPotilaiden hoitoprosessien kuvaamisessa EPR on ainutlaatuinen järjestelmä. Sen tuottamaan tietoon pohjautuen maakunta voi vaikka vertailla hoidon toteutumista ja kustannuksia eri alueillaan, tunnistaa paljon palveluja käyttävät potilasryhmät, seurata palvelujen organisoinnin muutosten vaikutuksia palvelujen käyttöön ja kustannuksiin jne. Palveluja tuottava organisaatio puolestaan saa tiedon omista potilasryhmistään ja niiden hoidon kustannuksista, yksiköidensä ja eri ammattien välisestä työnjaosta ja mm. diagnoosien ja käynnin syiden kirjaamisen kattavuudesta.


Onnelin pikku keittiö: Nieriää ja porkkanacouscousia\nÄiti toi viime viikolla tuliaisiksi kaksi nieriäfileetä ja tällaisen ruoan niistä tein. Couscous on usein ystäväni, jos on kiire tai lasten takia ei voi pitkään keskittyä ruoanlaittoon. Se on niin helppo ja nopea valmistaa, se sopii monen ruoan kanssa ja se on hyvää!\nsitruunapippuria (en mitannut)\nruususuolaa (en mitannut)\nPoista ruodot nieriäfileistä. Mausta sitruunapippurilla ja suolalla. Paista leivinpaperoidulla uunipellillä 200-asteisessa uunissa 20-30 minuuttia. Ripottele päälle tuoretta persiljaa.\n100-200 g höyrytettyjä porkkanalohkoja\nKiehauta vesi kattilassa ja sekoita siihen suola. Ota kattila pois liedeltä ja kaada sinne couscoussuurimot. Anna hautua kannen alla noin viisi minuuttia. Lisää öljy ja sekoita haarukalla seos irtonaiseksi. Lisää joukkoon porkkanat.


"Boku" teki sen: Vitosesta $100k kymmenessä kuukaudessa | Pokeriuutinen | Pokeritieto.com\nEtusivu Pokerihuoneet Tarjoukset Keskustelu videot Artikkelit Ota yhteyttä "Boku" teki sen: Vitosesta $100k kymmenessä kuukaudessa\nJulkaistu: 24 toukokuu, 2010 - 20:58, JME\nVuosi sitten kesäkuussa Thomas "Boku" Boekhoff ilmoitti aloittavansa haastegrindauksen PokerStarsilla. Tavoitteena oli kasvattaa $5 alkupääoman 100.000 dollariksi vuoden aikana.\nGrindaus alkoi heinäkuussa. Ensimmäinen $5 meni, mutta Boku teki uuden yrityksen ja onnistui. Maaliin hän tuli viime viikon keskiviikkona.\nBoku kirjoittaa PokerStarsin blogissaan, että puolet tuotosta syntyi normaaleista voitoista ja toinen puoli FPP-pisteistä, Milestone Rewardseista ja muista promoista. Turnauksia hän pelasi lähes 45.000 kappaletta! Käteispeleistä voittoa tuli vain $1.000.\n"Haaste oli paljon kovempi kuin osasin odottaa, ja olen viime aikoina joutunut pelaamaan todella paljon. Todistin kuitenkin, että on mahdollista muuttaa hyvin pieni summa isoksi summaksi vuodessa, jos vain yrittää tarpeeksi. Menestyksen salaisuus on jatkuva pelaaminen ja oman pelin alituinen kehittäminen", Boku kirjoittaa.


Extraaja Fitness24Sevenille, Fitness24Seven Oy\nIlmoituksen osoite: https://tyopaikat.oikotie.fi/tyopaikka/1333461\nHaemme kasvavaan joukkoomme timanttista asiakaspalvelijaa Kuopioon salillemme. Työsuhde on vakituinen ja työsuhde solmitaan Fitness24Sevenin kanssa. Tunteja on tarjolla 0 - 40 tuntia.\nTyöt extraajana voit aloittaa mahdollisimman pian aikana. Toiveenamme on, että löydämme pian puuttuvan palasen tiimiimme!\nTyöaikasi voivat sijoittua arkisin 11.15-19.15 välillä. Työvuorot sovitaan joustavasti tarpeen mukaan.


Takuueläke on hakematta lähes 15 000:lla eläkeläisellä\nTakuueläke on hakematta noin 9 500:lla eläkeläisellä / Nästan\nTakuueläke on tarkoitettu kaikkein pienituloisempien eläkeläisten indeksiin sidotuksi toimeentuloksi. Jos eläkkeensaajan kansaneläke ja ansioeläke jäävät alle laissa määritellyn eläketulorajan, puuttuva osa maksetaan takuueläkkeenä. Takuueläke parantaa pienituloisimpien eläkeläisten toimeentuloa. Jos eläkkeensaajan tulot jäävät alle rajamäärän, hän voi saada takuueläkkeen. Asiakkaan ei tarvitse itse tehdä mitään, vaan hän voi odottaa Kelan yhteydenottoa. Takuueläke on hakematta noin 9 500 eläkeläisellä.\nKöpa hyresrätt i bostadsrättsförening\nHur stor ar en bjorn\n2021-03-31 · Takuueläke turvaa Suomessa asuvalle henkilölle vähimmäiseläkkeen 837,59 euroa kuukaudessa, jos hänellä ei ole muita eläketuloja tai niiden määrä on enintään 830,82 euroa kuukaudessa. Täyteen takuueläkkeeseen on oikeus henkilöllä, joka ei saa mitään muita eläkkeitä. Takuueläke koskee vain noin 10 % eläkeläisiä ja todennäköisesti Kihniön kommunistille on kertynyt niin hyvä työnantajan maksama työeläke, ettei tule saaman senttiäkään takuueläkettä. On hyvä, että eläkkeissä päästäisiin pois ansiosidonnaisuudesta ja kaikille maksettaisin yhdenvertainen eläke ja maksakoot sitten suurituloiset sen päälle oman lisäturvan. Takuueläke on 172 €/kk. Sillä on iso merkitys ihmiselle, joka elää pelkän kansaneläkkeen varassa, joka on vain 665 €/kk. Säästäväinen saa vaikka kuukauden ruuat, ei tarvitse mennä leipäjonoon.\nKansanelake ja takuuelake - YouTube\nSuomen Kristillisdemokraatit (KD) Suomi nousi kolmanneksi kansainvälisessä eläkevertailussa – suurempi minimieläke nostaisi sijoitusta. 2018. Eläkepolitiikka.\nÄndringar i förmåner – garantipensionen höjs\nvanhuuseläkettä tai varhennettua 2021-03-30 Inflection of takuueläke (Kotus type 48/hame, kk-k gradation) nominative takuueläke: takuueläkkeet: genitive takuueläkkeen: takuueläkkeiden takuueläkkeitten: partitive Takuueläke turvaa sinulle vähimmäiseläkkeen, jos kaikki eläkkeesi ennen verotusta ovat yhteensä enintään 830,82 euroa kuukaudessa (vuoden 2021 tasossa). Tuloraja ja vähimmäiseläke jäävät kuitenkin pienemmäksi, jos olet varhentanut vanhuuseläkkeelle siirtymistä. Takuueläke. Takuueläke parantaa pienituloisimpien eläkeläisten toimeentuloa. Jos eläkkeensaajan kansaneläke ja työeläke jäävät alle laissa määritellyn eläketulorajan, puuttuva osa maksetaan takuueläkkeenä. Vuonna 2021 takuueläkkeen eläketuloraja on 837,59 euroa. Takuueläke ei ole pienin eläke.\nPienimpiä eläkkeitä saaneet (takuueläke) Indikaattori kuvaa kaikkein pienimpiä eläkkeitä saavien määrää ja väestörakennetta.\n(25.10.2013/746) Inflection of takuueläke (Kotus type 48/hame, kk-k gradation) nominative takuueläke: takuueläkkeet: genitive takuueläkkeen: takuueläkkeiden takuueläkkeitten Yleinen harhaluulo Suomessa on, että takuueläke olisi pienin Suomessa maksettava eläke. Koko joukko ihmisiä saa tätä pienempää eläkettä. Turun Sanomissa (19.10.) kerrottiin erheellisesti, että "kansaneläkkeen ja vaikkapa pieneksi jääneen työeläkkeen päälle maksettava takuueläke turvaa pienimmän mahdollisen Suomessa maksettavan eläkkeen 834,52 euroa kuussa." 2021-03-30 · Takuueläke turvaa Suomessa asuvalle henkilölle vähimmäiseläkkeen 837,59 euroa kuukaudessa, jos hänellä ei ole muita eläketuloja tai niiden määrä on enintään 830,82 euroa kuukaudessa. Selvityksen mukaan 9 542 eläkeläistä voisi saada takuueläkettä.\nTakuueläke on vähimmäiseläke, josta vähennetään kokonaan eläkkeensaajan saamat muut eläkkeet.\nrandstad applied materials\nKansaneläkkeen ja takuueläkkeen esimerkkitaulukot Seuraavissa esimerkeissä kansaneläke ja takuueläke on laskettu olettaen, että kaikki työeläke on kansaneläkettä pienentävää tuloa. Kelan rekisteritietojen mukaan 9542 eläkeläistä voisi saada takuueläkettä. Kela selvittää tarkemmin rekisteritiedoista löytyneiden asiakkaiden oikeuden takuueläkkeeseen ja ottaa tarvittaessa heihin yhteyttä. Asiakkaan ei siis tarvitse itse tehdä mitään, vaan hän voi odottaa Kelan Takuueläke on minusta vielä sittenkin vielä liian pieni, se ei takaa kuin ainoastaan minimi toimeentulon. Ja lisäksi se heikentää, näitä muita etuja, joita pienituloiset saa.


the syyspusero ja mummolan nojatuoli - Colour me !Colour me !\n← hetkiä. tai joku muu yhtä herkkä yhden sanan otsikko\nbullet journal update: elokuun täysiä ja syyskuun tyhjiä →\ntorstai 07. syyskuu 2017\nNonni, se on virallista nyt. Syyspuserokin se jo kertoo, joka on valikoitunut päälle lähes kellontarkkuudella syyskuisin jo viiden syksyn ajan. Niistä on näköjään dokumentoitu blogiin ainakin 2012, 2013, 2014, ja 2015 (joskin silloin rekvisiittaprinttinä). 2016 oli näköjään välivuosi, mutta minnepä se mä osaisin ikivanhoista rytkyistäni luopua. Joten tossa se on taas!\nTänä vuonna valitsin sille kaveriksi midimittaisen tummansinisen samettihameen, johon käytin lompakossa pyörineen Vero Modan lahjakortin. Olin ihan viittä vaille valitsemassa tästä mustaa versiota, mutta sitten kuulin vaatekaappini mustien hameiden kommuunin kuiskailevan että ”me ei jumalauta tarvita enää yhtään kaveria”, niin valitsin sitten sinisen. Se on aika hauska, yhtä aikaa mummolan nojatuoli ja yhtä aikaa ihana!\nOon muuten huomannut, että mun asupanostus loppuu hyvin usein nilkkoihin. Varsinkin kesällä oon kulkenut vain ja ainoastaan noissa aivan käsittämättömän kulahtaneissa tuhnuläppösissä, ihan sama miten skarppina pysyy setti siihen saakka kunnes pitää ne kengät laittaa jalkaan. Onneks noilla ”joskus nää oli ehkä nahkaiset avokkaat” -lätyillä ei enää tarkene, niin olosuhteet pakottaa vaihtamaan kengät. Seuraavat jumitusjalkineet viestittää sit toivon mukaan jotain muutakin kuin ”eksyin matkallani viemästä roskia”.\nIlmeeni kun tajuan että huomenna vihdoin kampaaja, jessssss. Hei kivaa torstaita!\nKirjoittanut ia KLO 11:53 16 kommenttia\n16 Responses to “the syyspusero ja mummolan nojatuoli”\nKiva hame! Toi on paljon kiinnostavampi kuin musta versio, oikean valinnan siis teit :)\nKiitti! Joo niin mäkin ajattelin, eihän toi ihana ysärisametti olis näkynyt minnekään siinä mustassa :D\nkatsoin ensin nopealla vilauksella tosta vikasta kuvasta että oot ottanut nenäkorun kun joku varjo tai seinän kuvio sattui juuri sopivasti kohdalle :D\nonks tossa hameessa kuminauhavyötärö vai joku nappiviritys?\nHaha, no niin kyllä ehkä vähän näyttää :D Siinä on vetoketju sivulla, ei oo kuminauhaa!\nOnpa taas ihana asu! Ja jee kiva nähdä taas että samat paidat tulee käyttöön vuosi toisensa jälkeen :) Rakastan sun kirjotustyyliä, oot huippu!\nVoi kiitos ihanasta kommentista, Laura <3\nTuhnuläppöset :’D Kiitos päivän parhaista nauruista! Täytyy ottaa tää sana käyttöön\nSiitä vaan arkisanastoon, ainakin mulla termi toimii yllättävän monen kenkäparin kohdalla :D\nIhana asu! Saisikohan tästä vaikka inspiraation laittaa vaihteeksi itsekin hameen päälle?\nNo van ehdottomasti! Ennen kuin tulee liian kylmä eikä tarkene sukkiksilla :D\nIhana asu ja kauniit kuvat. Tollaiset vaatteet on ihan parhaita, joita jaksaa kyllästymättä käyttää vuodesta toiseen (ja jotka kestää niin pitkään…) :D\nVoi kiitos! Siis mä just totesin että näistä kuvista eka oli otettu klo 19:54 ja vika 19:56 että siinä ajallinen panostus näihin kuviin, kiva jos näyttää sinne suuntaan onnistuneilta :D\nOon tuota the syyspuseroa kyllä niin moneen kertaan näiden vuosien varrella ihastellut ja oon suorastaan kade siitä, kun se on niin hieno :D Ja en yleensä tuon pituisista hameista niin perusta mutta sä saat sen näyttämään yllättävän kivalta…!? Sangen onnistunut asukokonaisuus siis :D\nHehe joo, se on kyllä kulkenut mukana yllättävän pitkään :D Nuo midihameet on kyllä niin mummoja että siks ne on jo hienoja!\nIhana hame! Tuollaista olen itsekin ehtinyt – pitää siis ottaa suunnaksi VeroModa :)\nKäyhän kurkkaamassa! Tätä oli siellä parissa eri värissä :)


Matkapuhelinliittymäsopimus. Liittymän omistajan asema käyttäjän laiminlyödessä maksut. Lojaliteettivelvollisuus. - Kuluttajariitalautakunta\nEtusivu » Lautakunnan ratkaisuja » Matkapuhelinliittymäsopimus. Liittymän omistajan asema käyttäjän laiminlyödessä maksut. Lojaliteettivelvollisuus.\nMatkapuhelinliittymäsopimus. Liittymän omistajan asema käyttäjän laiminlyödessä maksut. Lojaliteettivelvollisuus.\nKuluttaja (K) on tehnyt elinkeinonharjoittajan (EH) kanssa sopimukset kahdesta matkapuhelinliittymästä, jotka ovat olleet NN1:n ja NN2:n käytössä. NN1:n liittymään sovittiin asennettavaksi 0700-alkuisten puhelinnumeroiden esto. Laskutusosoitteiksi sovittiin NN1:n ja NN2:n osoitteet.\nK valittaa siitä, ettei EH ilmoittanut liittymien käyttäjien maksuhäiriöistä eikä sulkenut kyseessä olevia liittymiä, vaikka erääntyneiden laskujen määrä on kummassakin liittymässä ylittänyt toimitusehdoissa mainitun määrän 50,46 euroa. Toimitusehtojen kohdan 3.3.2 mukaan EH:lla on oikeus sulkea asiakkaan palvelut, jos asiakas on maksukehotuksesta huolimatta laiminlyönyt suorittaa EH:n tai muun teleyrityksen erääntyneen telelaskusaatavan kahden viikon kuluessa maksukehotuksen lähettämisestä. EH:lla ei kuitenkaan ole oikeutta sulkea kuluttaja-asiakkaan puhelinliittymää, ellei sen erääntyneiden telemaksusaatavien yhteismäärä ylitä 300 markkaa (50,46 euroa).\nK vaatii, että EH lakkaa perimästä NN1:n ja NN2:n käytössä olleiden liittymien maksuja siltä osin kuin ne ylittävät 50,46 euroa. Lisäksi K vaatii, että EH poistaa NN1:n käytössä olleen matkapuhelinliittymän laskuista puhelumaksut 0700-numeroon sekä niiden viivästyskorot.\nK katsoo, että EH on laiminlyönyt ilmoittaa liittymän omistajalle eli hänelle, etteivät liittymän käyttäjät ole maksaneet laskujaan. NN1:n tapauksessa ilmoitus on tullut ainakin viisi kuukautta myöhässä, mikä on aiheuttanut maksujen kertymisen hyvin suureksi. K:n mukaan hänelle on puhelimitse ilmoitettu, että omistajaan otetaan yhteyttä ja liittymä suljetaan, jos käyttäjä ei maksa laskujaan. Näin ei kuitenkaan ole tapahtunut, vaan NN1:lle on annettu maksuaikaa.\nEH:n olisi K:n mielestä pitänyt sovitella maksuja liittymän käyttäjän kanssa ennen kuin lähtee perimään niitä omistajalta. Vasta käyttäjän maksukyvyn selvittyä maksujen olisi pitänyt päätyä perintään.\nK:n mukaan NN1:n liittymässä olevasta 0700-puheluestosta huolimatta puheluja oli soitettu näihin numeroihin. Sovittu palvelu ei ole toiminut ja EH:n on korvattava siitä syntynyt vahinko.\nEH toteaa, että toimitusehtojen kohdan 4.2 mukaan liittymän omistaja vastaa liittymän käytöstä ja kertyneistä laskuista, vaikka liittymä olisi luovutettu kolmannen käyttöön. Mikäli liittymän käyttäjä jättää laskut maksamatta, vastaa asiakas laskuista. EH:n mukaan yhtiöllä on oikeus ehtojensa nojalla sulkea liittymä, kun erääntyneiden laskujen määrä ylittää tietyn määrän. Velvollisuutta liittymän sulkemiseen yhtiöllä ei missään olosuhteissa ole.\nNN1:n liittymän osalta EH myöntää, että kyseessä olevan liittymäsopimuksen mukainen pyyntö 0700-viihdenumeroeston kytkemisestä on virheellisesti jäänyt kytkemättä. Virheen havaittuaan EH on kuitenkin hyvittänyt asiakkaalle kaikki 0700-alkuisiin palvelunumeroihin soitetut puhelut. Puheluja on 27.2.2002 hyvitetty yhteensä 260,83 euron arvosta. Hyvityksestä on tiedotettu asiakkaalle puhelimitse. EH:n mukaan K:lle on sekä puhelimitse että kirjeitse selvitetty myös avoinna olevien laskujen yhteenlasketut summat.\nNN2:n liittymä avattiin 5.8.2001. Ensimmäinen liittymää koskeva lasku on erääntynyt 29.9.2001. Liittymä on irtisanottu 30.9.2001 ja loppulasku lähetetty 26.10.2001. Koska NN2 ei suorittanut näitä laskuja maksumuistutuksista huolimatta, EH ilmoitti asiasta liittymän omistajalle. Liittymä on ollut avoinna alle kaksi kuukautta ja asiakas on irtisanonut liittymän seuraavana päivänä ensimmäisen laskun eräpäivästä. EH:lla ei tässä tapauksessa ole ollut edes oikeutta sulkea liittymää ennen kuin se on joka tapauksessa irtisanottu ja suljettu. Maksuajan antamisesta ei ole aiheutunut K:lle vahinkoa eikä häneltä ole vaadittu viivästyskorkoa maksamattomista laskuista.\nEH:n matkaviestinpalveluiden yleisten toimitusehtojen kohta 4.2 mukaan asiakas voi luovuttaa liittymänsä kolmannen henkilön käyttöön, mutta hän on silloinkin itse vastuussa liittymänsä käytöstä ja siitä perittävistä maksuista.\nToimitusehtojen kohdan 3.3.2 mukaan EH:lla on oikeus sulkea asiakkaan palvelut, jos asiakas on maksukehotuksesta huolimatta laiminlyönyt suorittaa EH:n tai muun teleyrityksen erääntyneen telelaskusaatavan kahden viikon kuluessa maksukehotuksen lähettämisestä. EH:lla ei kuitenkaan ole oikeutta sulkea kuluttaja-asiakkaan puhelinliittymää, ellei sen erääntyneiden telemaksusaatavien yhteismäärä ylitä 300 markkaa (50,46 euroa).\nK on tehnyt EH:n kanssa sopimukset kahdesta matkapuhelinliittymästä, jotka on annettu NN1:n ja NN2:n käyttöön. NN:t ovat laiminlyöneet liittymien maksuja ja EH perii niitä asiakkaaltaan eli liittymien omistajalta K:lta.\nNN1:n liittymä on avattu 23.4.2001 ja suljettu 15.2.2002. EH:n esittämän selvityksen mukaan ensimmäinen maksun osittainen laiminlyönti on elokuulta 2001. Syyskuun 2001 lasku on maksettu kokonaisuudessaan, mutta tämän jälkeiset laskut lokakuusta 2001 helmikuuhun 2002 ovat maksamatta. Liittymän omistaja K on saanut tietää erääntyneistä laskuista helmikuussa 2002.\nNN2:n liittymä on avattu 5.8.2001 ja irtisanottu 30.9.2001. Ensimmäinen lasku erääntyi 29.9.2001 ja loppulasku 26.10.2001. EH lähetti marraskuussa 2002 K:lle maksukehotuksen NN2:n maksamattomista laskuista.\nK on vaatinut, että EH luopuu perimästä häneltä NN1:n ja NN2:n käytössä olleiden liittymien laskuja siltä osin kuin ne ylittävät 50,46 euroa. K katsoo, että EH:n olisi pitänyt sulkea liittymät tämän summan ylittävien maksulaiminlyöntien johdosta. Lisäksi K katsoo, että maksulaiminlyönneistä olisi pitänyt ilmoittaa hänelle, jotta hänellä olisi ollut mahdollisuus rajoittaa hänelle syntyvää velkaa.\nNN1:n liittymän osalta lautakunta toteaa, ettei EH:lla ole yleisten toimitusehtojen mukaan ollut velvollisuutta, vaan oikeus niin halutessaan sulkea asiakkaansa liittymä maksulaiminlyöntien vuoksi. Näin ollen EH ei ole toiminut ehtojen vastaisesti jättäessään liittymän sulkematta.\nAsiassa tulee kuitenkin pohtia sitä, olisiko EH:n pitänyt ilmoittaa asiakkaalleen K:lle jo ennen helmikuuta 2002, että liittymän laskut ovat erääntyneet eikä niitä ole maksettu ajallaan.\nMatkaviestinliittymien yleisissä toimitusehdoissa ei ole ehtoa, joka velvoittaisi operaattorin ilmoittamaan käyttäjän maksulaiminlyönneistä liittymän omistajalle. K on valituksessaan kertonut saaneensa puhelimitse EH:lta tiedon, että omistajalle ilmoitetaan käyttäjän maksuhäiriöistä. Valituksesta ei kuitenkaan käy ilmi, milloin keskustelu on käyty. Esitetyn selvityksen perusteella on jäänyt näyttämättä, että osapuolet olisivat liittymäsopimuksia tehtäessä nimenomaisesti sopineet maksuhäiriöiden ilmoitusmenettelystä.\nSopimusoikeudessa vallitsevan lojaliteettiperiaatteen mukaan sopimusosapuolten on otettava huomioon myös toisen osapuolen edut. Kuluttajaoikeudessa lojaliteettivelvollisuus on erityisen korostunut. Lautakunta katsoo, että liittymän käyttäjän laiminlyödessä laskujen maksamisen teleoperaattorille syntyy lojaliteettiin perustuva velvollisuus ilmoittaa laskujen erääntymisestä liittymän omistajalle.\nLiittymän omistajan edun mukaista on saada maksulaiminlyönnistä tieto mahdollisimman aikaisessa vaiheessa, jotta hän voi rajoittaa vastattavikseen kertyvän velan määrää. Lautakunta katsoo, että operaattorilla on velvollisuus ilmoittaa maksamattomasta laskusta omistajalle viimeistään silloin, kun liittymän käyttäjälle lähetetään maksumuistutus. Asiassa ei ole esitetty selvitystä siitä, että NN1:lle olisi lähetetty maksukehotuksia. Lautakunta katsoo, että tässä tapauksessa ilmoitusvelvollisuus on syntynyt viimeistään silloin, kun laskujen maksu on ollut yhden laskutuskauden myöhässä.\nNN1:n ensimmäinen maksulaiminlyönti on koskenut 29.8.2001 erääntynyttä laskua, josta on jäänyt maksamatta 204,97 markkaa. Tämän jälkeen hän on jättänyt maksamatta 29.10.2001 erääntyneen laskun (1 352,32 mk), 30.11.2001 erääntyneen laskun (2 423,64 mk), 3.1.2002 erääntyneen laskun (461,61 euroa) sekä 5.2.2002 erääntyneen laskun (353,81 euroa) ennen kuin asiasta on ilmoitettu K:lle. K:n irtisanottua liittymän ennen irtisanomista syntynyttä saatavaa on erääntynyt vielä 1.3.2002 (438,38 euroa) ja 29.3.2002 (10,07 euroa).\nLautakunta katsoo, että EH on laiminlyömällä ilmoitusvelvollisuutensa osin vastuussa K:lle syntyneestä vahingosta. Koska liittymä ei kuitenkaan ole joutunut pois K:n hallinnasta oikeudettomasti, vaan hän on liittymäsopimuksen mukaisesti antanut liittymän NN1:n käyttöön lautakunta katsoo, että hän on suuremmalta osalta itse vastuussa syntyneestä vahingosta. Näin ollen lautakunta katsoo, että EH:n tulee hyvittää K:lle kolmasosa niistä maksamatta olevista laskuista, jotka ovat erääntyneet 29.10.2001-29.3.2002.\nEH on virheellisesti jättänyt kytkemättä NN1:n käytössä olleeseen liittymään liittymäsopimuksen solmimisen yhteydessä sovitun 0700-palvelunumeroeston. EH on kuitenkin hyvittänyt kyseessä olevia viihdepuheluja koskevat maksut 27.2.2002. Näin ollen K:n vaatimus on tältä osin perusteeton.\nNN2:n käytössä olleen liittymän osalta lautakunta katsoo, että vaikka EH on ilmoittanut K:lle 29.9.2001 erääntyneen laskun maksulaiminlyönnistä vasta marraskuussa 2002, K:lle ei ole syntynyt vahinkoa, koska liittymä on irtisanottu jo 30.9.2001 eikä K:lta ole peritty viivästyskorkoa tai -kuluja. Näin ollen lautakunta ei suosita hyvitystä NN2:n käytössä olleen liittymän maksuista.\nLautakunta suosittaa, että EH jättää perimättä K:lta yhden kolmasosan NN1:n käytössä olleen puhelinliittymän maksamattomista laskuista, jotka ovat erääntyneet 29.10.2001-29.3.2002.


Sadepisaroita niitynkukkasilla: Kynsijuttuja\nEmmi 27. elokuuta 2013 klo 12.02\nVoi että, oot vaihtanu bannerii! Tosi kiva :)\nJenni 29. elokuuta 2013 klo 16.14\nNimetön 27. elokuuta 2013 klo 21.51\nihanii noi pääskyset tai noi lintutarrat :)\nJenni 29. elokuuta 2013 klo 16.15\nMä tykkään niistä kans tosi paljon! :)\nAnni 27. elokuuta 2013 klo 22.03\nKannattaa muokata kuvien valotusta ja kontrasteja jollain kuvanmuokkausohjelmalla, ihan vink vink! Ja älä kitise että se on vaikeeta, koska ei oo. ;>\nHah on se mulle :-D\nEmma // Haaveita ja hauiskaantoja 28. elokuuta 2013 klo 15.37\nMulla kävi vähän sama juttu kynsien kanssa! Ennen lakkasin niitä ihan varmaan joka kolmas päivä, mutta sitten se jotenkin jäi. Viime perjantaina päätin kokeilla taas valkosia dippejä päihin, mutta kuten aina, ne lähtivät pikaiseen pois. Noh, eilen panostin oikein kunnolla ja taidampa uskaltautua jopa laittamaan blogiin kuvaa :D\nJenni 29. elokuuta 2013 klo 16.16\nSe on kyllä ärsyttävää kun jotkut kynsilakat lähtee tosi nopeesti pois :/ Pitääpä mennä kattomaan! :)\nsusannA 28. elokuuta 2013 klo 16.58\nAivan ihana banneri :)\naino 28. elokuuta 2013 klo 17.11\nihanaihana blogi sulla!:)\nwww.moresmileainoo.blogspot.fi < kurkkaa ihmees munki, lukijoita vähän koska en oo mainostanu oikee:D\nJenni 29. elokuuta 2013 klo 16.19\nTintti 29. elokuuta 2013 klo 18.36\nItse ostin kesän alussa L'Oreal La Manicure - 7 in 1 Saviour hoitavan kynsilakan, joka on vissiin ihan aluslakaksi tarkotettu, mutta oon käyttänyt sitä ihan pelkästäänkin ja kynnet on nyt paljon paremmassa kuosissa! Hoitaa kynttä ja pidentää lakan kestoa! :)


Mummelin mutinoita : Sukat\nPiipahin yks päivä Lankaterapian sivulla osotteessa http://lankaterapiaa.blogspot.fi\nSivulta löytyy monenlaisia neulontatöitä ja ennen kaikkea sukkia. Ihania kivoja malleja ja vinkki mistä nuo mallit voi löytää. Niinpä vaari kirijastosa käyvessään toi mulle kyseisen kirijan, olipa löytäny vielä toisenkin saman tekijän kirijan ja toi molemmat. Sukkien tekijä Cookie A on teheny selekijät ohojeet malleista.\nSuloisimmat Sukat kiriijan viimenen malli oli semmonen mihin ihastuin heti. Sukkapuikot esille ja penkomaan lankalootaa jos löytys sopivan ohkasta lankaa. Muutama pikku kerä löyty kirijavaa lankaa. Saattaa olla vähä liijan paksua, tuumin ittekseni, mutta kokkeillaan.\nSukan malli on Kai-mei, pitsikuvioraita alakaa kantapäästä ja kulukee vinosti jalakapöyvän yli kärkeen.\nTosi mielenkiintosta oli kutua ku tekotapa on uus. Raijallinen lanka ei oo paras mahollinen tämmösiin sukkiin, yksvärisestä langasta tehtynä kuvijot erottus paremmin.\nMallli ei ollu mitenkään monimutkanen ja se jäi heleposti mieleen. Ainut mikä ens alakuun tahto unohtua oli kavennukset, jotka piti muistaa tehä tietysä kohtaa. Tavallisesti ku on tottunu kaventammaan aina kantapääkiilan kohalla, niin ny kavennuksia tehtiin koko ajan, ku kuvijon toisella reunaa tehtiin lisäyksiä. Seuraavat sukat ossaan tehä melekeen ulukomuistista.\nKirijoisa olevat mallit on tehty tosi ohkasista langoista. Puikkojen koko vaihtellee 2,25 - 2,5 välillä. Silimukkaluvut on siten aika suuret. Ihte tein sukat nallelangan vahavusesta langasta, puikot kokoa 3 ja mallin koko S. Varresta tuli hieman turhan löysä mut kyllä ne jalasa pyssyy.\nOhkasesta langasta kutominen on hieman hittaampaa ja työläämpää, vaan mihinpä sitä kiire ois valamiisa maailmasa.\nkosotäti 31. elokuuta 2015 klo 19.04\nIhana malli noissa sukissa.\nmarumummeli 1. syyskuuta 2015 klo 21.23\nNiin on, mukavan erilainen.


Rocktähti musertui lento-onnettomuudesta – ei uskalla enää lentää – Stara\nRocktähti musertui lento-onnettomuudesta – ei uskalla enää lentää\nViihdeuutiset 14.7.2012, 11:30 · Meri Pulkkinen\nAmerikkalainen pop punk -bändi Blink-182 lukeutuu 1990-luvun menestyneimpiin yhtyeisiin. Dude Ranch -levyllään villinneen bändin rumpali Travis Barker joutui vuonna 2008 rajuun lento-onnettomuuteen. DJ AM, eli Adam Goldstein, oli myös mukana onnettomuudessa.\nNeljän matkustajan hengen vienyt onnettomuus on jättänyt Barkeriin lähtemättömät jäljet. 36-vuotias rumpali on nyt kertonut The Red Bulletin -lehdessä, kuinka hänelle on kehittynyt onnettomuuden seurauksena erittäin paha lentopelko. Rocktähti kertookin nyt haluavansa voittaa pelkonsa myös lapsiensa tähden.\n– Haluan päihittää pelon itseäni varten – ja lapseni pelkäävät kuollakseen lentämistä. Haluan että he näkevät kun voitan sen, Barker selittää lehdelle.\nOnnettomuuden aiheuttamat traumat ovat miehen mukaan jarruttaneet myös Blink 182 -yhtyeen menestystä. Barker kertoo lehdelle, kuinka bändin on vaikea varata esiintymisiä, koska hän ei kykene lentämään ollenkaan. Lento-onnettomuudesta pahoilla palovammoilla selvinnyt rumpali harkitsee kuitenkin parhaillaan Australiaan lentämistä.\nBarker ja DJ AM olivat ainoat Learjet 60 -lentokoneen nousun aikana tapahtuneesta onnettomuudesta selvinneet. DJ AM kertoi kuitenkin kaksi kuukautta onnettomuuden jälkeen kokevansa syyllisyyttä selviytymisensä vuoksi. Crazy Town -rockbändiinkin kuulunut muusikko sairastui vaikeaan masennukseen onnettomuuden jälkeen. DJ AM kuoli vuonna 2009 huumeiden yliannostukseen.


liity sähköverkkoon - Keuruun Sähkö Oy\nKeuruun Sähkö Oy:n sähköverkkoon liittyminen\nOta hyvissä ajoin yhteyttä Keuruun Sähköön\nTäytä liittymän tilauslomake ja lähetä se osoitteeseen sahkoliittyma (at) keuruunsahko.fi,\nota yhteyttä puhelimitse 020 7879 804 tai täytä sähköinen liittymän tilauslomake netissä.\nVoit vuokrata Keuruun Sähkö Oy:ltä erillisen työmaakeskuksen tai hankkia oman. Huomioi myös, että rakentajan on huolehdittava telineen rakentamisesta työmaakeskusta varten. Työmaakeskustelineen on oltava riittävän tukevarakenteinen, jolloin työmaakeskus voidaan asentaa tukevasti kiinni. Tilaa työmaasähkö neljää viikkoa aikaisemmin osoitteesta sahkoliittyma (at) keuruunsahko.fi\nHanki ammattitaitoinen sähkösuunnittelija ja -urakoitsija\nSähkösuunnittelija määrittää pääsulakekoon ja ratkaisee sähköistystarpeesi. Ammattitaidolla tehdyn sähkösuunnitelman ja ammattitaitoisen sähköurakoitsijan avulla voit varmistaa turvallisen asumisen vuosikymmeniksi eteenpäin. Huomioi, että palkkaamallasi sähköurakoitsijalla tulee olla Turvatekniikan keskuksen myöntämä urakointilupa. Sähköasentajat ja sähköurakoitsijat Keuruulle ja lähiauleille saat myös Keuruun Sähköltä.\nEnnen kiinteistön liittämistä sähköverkkoon tehdään kirjallinen liittymissopimus\nLiittymissopimusta varten tarvitsemme tarkat tiedot liittymän sijainnista sekä pääsulakkeen koosta. Sähköliittymän paikan määrittämisessä auttaa asemapiirros tai haja-asutusalueella karttakopio 1:5000. Liittymän toimitusaika sovitaan asiakkaan kanssa tehtävän liittymissopimuksen teon yhteydessä.\nLiittymismaksu sisältää liittymisoikeuden ja liittymiskaapelin kytkennän Keuruun Sähkö Oy:n sähköverkkoon\nLiittymismaksun määrään vaikuttaa liittymäkoon ohella liittymän sijainti. Liittymismaksun lisäksi veloitamme verkkopalveluhinnaston mukaisen mittarointimaksun. Liittymiskaapeli ei sisälly liittymismaksuun.\nTuomme liittymiskaapelin liittymissopimuksessa määritettyyn liittymispisteeseen\nLiittymispisteestä pääkeskukselle menevän liittymiskaapelin rakentamisesta vastaa asiakkaan sähköurakoitsija. Liittymiskaapeli on mitoitettava ja asennettava Keuruun Sähkö Oy:n edellyttämällä tavalla. Pienin liittymiskaapelikoko on vähintään AXMK 4*25. Kaapeliojan kaivu sekä peittotyö liittymispisteestä pääkeskukselle kuuluvat rakentajalle.\nKun rakennus on sähköistyksen osalta valmis, sähköurakoitsija tilaa liittymiskaapelin kytkennän ja mittaroinnin\nEnnen kytkentää ja mittarointia urakoitsija toimittaa Keuruun Sähkö Oy:lle yleistietolomakkeen, josta selviää liittymiskaapelin pituus ja tyyppi sekä muut mittarointiin liittyvät tiedot. Tilaus pitää tehdä kolmea arkipäivää ennen liittymän kytkentää ja mittarointia.\nsahkoliittyma (at) keuruunsahko.fi\n020 7879 804\nTilaa sähköliittymä netissä


Minun munasolulahjoitushoitotarinani ääriviivat - Ovumia\nBlogi 15.2.2018Minun munasolulahjoitushoitotarinani ääriviivat\nMeidän lapsettomuustarinamme sai hoitojen osalta alkunsa maaliskuussa 2007, jolloin reilun vuoden yrittämisen jälkeen varasimme puolisoni kanssa ajan silloiselle Ava-klinikalle, nykyiseen Ovumiaan. Tarina on meidän yhteinen, mutta tämän kirjoituksen minä kirjoitan minun näkökulmastani. Otsikko kertoo myös siitä, että tämä on vain tarinani ääriviivat, näiden viivojen sisään mahtuu niin paljon kaikkea sitä mitä en näihin riveihin sanoita ja paljon sitä mitä on edes mahdotonta sanoittaa.\nOmilla soluilla hoitoja tehtiin useita. Ensin inseminaatiot, sen jälkeen IVF jossa yksikään solu ei hedelmöittynyt. Seuraavana ICSI. Munasoluja tuli vähän ja ne eivät olleet kovinkaan hyvälaatuisia. Jossain kohtaa kävimme lääkärimme kanssa keskustelun useiden tuloksettomien hoitojen jälkeen, että mikä olisi hoitojen tulevaisuus. Minä ilmoitin suoraan, että minä en itse välttämättä kykene olemaan se, joka laittaa pisteen, vaan toivon lääkäriltä rehellisyyttä siinä kohtaa, kun omilla soluilla on turha enää yrittää. Ja näin kävi, kävimme keskustelun hoitavan lääkärin kanssa, jonka perusteella päätimme siirtyä luovutettuihin munasoluihin.\nKävimme psykologin luona keskustelemassa asiasta ennen ensimmäistä hoitoa. Tämän jälkeen meille löytyi luovuttaja, ja hoidot aloitettiin. Tuoresiirto ei tuonut toivottua tulosta, mutta ensimmäisestä pakastealkion siirrosta alkoi raskaus, jonka tuloksena lokakuussa 2010 meidän esikoinen, ihana poikamme syntyi. Raskaus sujui noin fyysisesti ”helposti”, ja synnytyskin oli nopea ja helppo. Toinen lapsemme, ihana tyttömme, syntyi helmikuussa 2013. Hän sai alkunsa ensimmäisestä tuoresiirrosta. Molemmilla on sama luovuttaja, joten heillä on täysin sama geneettinen perimä.\nTuo kaikki on helppoa kirjoittaa. Se kertoo hyvin selkeän tarinan hyvin käytännöllisessä muodossa. Se mitä sydämen syrjässä noina vuosina tapahtui, oli jotain ihan muuta. Siitä oli kaikki helppous ja yksinkertaisuus kaukana. Tyhjän sylin kipu, se kaipaus siitä mitä ei ole koskaan ollutkaan. Sille on mahdotonta löytää sanoja. ”Kipu kuolee huutamalla” laulaa Apulanta. Ei kuollut. Niitäkin hetkiä nimittäin oli, paljonkin, kun tuli lattialla huudettua sitä tyhjän sylin toivottomuutta. Niiden vuosien taakka oli raskas kantaa, on toisinaan vieläkin kun se osuu ajatuksiin.\nMinä tahtoisin kertoa kaiken siitä pimeydestä jossa minä silloin kuljin, vertaistueksi sinulle joka juuri nyt kuljet niitä polkuja, totuudeksi sinulle joka olet vasta astumassa niihin askeliin. Sillä helppoa se ei ole. Mutta minä tahtoisin kertoa myös siitä toivosta, joka minuun uudelleen valettiin, kun saimme mahdollisuuden kokeilla luovutettuja soluja. Siitä joka soluun kulkevasta rakkaudesta ja riemusta, kun sain pidellä omia lapsiani ensimmäistä kertaa. Ja ihan jokaisena päivänä, kun katson heitä jotka ovat geneettisesti toisen, mutta enemmän omiani kuin ikinä olisin voinut kuvitella.\nOn helppo heitellä sanahelinää siitä kuinka olen kiitollinen hänelle, joka tämän meille mahdollisti. Mutta vaikka minä etsisin maailman kauneimmat sanat ja suurimmat kiitokset eivät ne ole mitään sen rinnalla, mitä minä oikeasti tunnen häntä kohtaa, joka antoi minulle mahdollisuuden. Hän mahdollisti sen, että meistä tuli perhe.\nOlen pohjattoman kiitollinen myös klinikan henkilökunnalle. Tuki, jota lääkäreiltä ja hoitajilta saimme, oli korvaamaton apu noina aikoina. Edelleen minua liikuttaa ajatus siitä, kuinka mukana he elivät meidän pettymyksissä, toivon kipinöissä ja onnistumisissa.\nJos joku nyt kysyisi, kannattiko, kulkisitko uudelleen saman polun, ottaisit kaiken sen kivun kantaaksesi? Minä vastaisin silmää räpäyttämättä; Ihan varmasti!\nSinulle joka luet tätä, jos mietit, uskallatko lähteä matkaan, minä kannustan sinua. Sinulle, joka olet juuri nyt sillä matkalla, minä toivon voimia jokaiseen päivään. Sinulle, joka olet jo matkasi kulkenut, olkoon sen lopputulos mikä tahansa, minä toivon, että olet onnellinen. Sinulle joka olet hoitohenkilökuntaa tai lapsettoman läheinen, minä toivon viisautta ja lämpöä olla läsnä jokaiselle tyhjän sylin kantajalle. Ja Sinulle, joka luet tätä muuten vaan, toivon että olet kiitollinen elämästä. Sillä se ei aina ole itsestäänselvyys.\nKirjoittaja Essi Sivula on Ovumian asiakas, joka pitkän hedelmöityshoitotaipaleen kuljettuaan sai lopulta kaksi lasta lahjoitetuilla munasoluilla tehtyjen hedelmöityshoitojen avulla.\nMunasolulahjoitushoitoasiakkaamme Essin hoitokokemusblogista kiitollisina:\nCandido Tomas, Kati Pentti, Päivi Virta, Anna Pulkkinen, Ninni Wäre, Mirka Haukkamaa ja Pekka Sillanaukee\nKehitysjohtaja Tampere, LT, naistentautien ja synnytysten sekä gynekologisen endokrinologian erikoislääkäri\nCEO, FT, lääketieteellisen biokemian dosentti


Insinöörit tekevät työasioita vapaa-ajalla - Insinööri-lehti\nAmmatillisen kirjallisuuden lukeminen ja oman alan sosiaalisen median seuraaminen on tavallista töiden jälkeen.\nInsinööriliiton työmarkkinatutkimus osoittaa, että insinöörit tekevät työhön liittyviä asioita omalla ajallaan. Heistä lähes puolet lukee oman ilmoituksensa mukaan vapaa-aikana ammattikirjallisuutta tai -lehtiä. Yhtä moni seuraa alaansa sosiaalisesta mediasta.\n– Insinöörit haluavat kehittää osaamistaan myös vapaa-ajalla. Vaikka työnantajankin kuuluu panostaa työntekijöidensä osaamisen kehittämiseen, insinöörien mielestä osa kouluttautumisen vastuusta kuuluu heille itselleen, tulkitsee Insinööriliiton työmarkkinatutkija Varpu Multisilta.\nAmmattikunnasta 11 prosenttia on osallistunut työnantajan kumppaneiden, alihankkijoiden ja asiakkaiden tilaisuuksiin. Kymmenen prosenttia on osallistunut tutkintotavoitteiseen koulutukseen ja yhdeksän prosenttia on tuottanut sisältöä alansa sosiaaliseen mediaan.\n– Syy työnantajan kumppaneiden tilaisuuksiin osallistumiseen on kyselyn perusteella mahdollisuus osaamisen kehittämiseen, Multisilta täsmentää.\nMuutama prosentti insinööreistä osallistuu vapaalla oman alansa seminaareihin tai konferensseihin, työpaikkansa haastaviin projekteihin, kaupallisen järjestäjän tilaisuuksiin tai työpaikkansa sisäisiin kehityshankkeisiin. Pari prosenttia on toiminut asiantuntijaluennoitsijana tai kouluttajana ja osallistunut uravalmennukseen tai mentorointiin esimerkiksi valmentajana.\nAmmatillisen kirjallisuuden ja sosiaalisen median seuraaminen vapaa-ajalla korostuu tietotekniikan palvelualan yritysten työntekijöillä. Työnantajan kumppaneiden tilaisuuksissa käyvistä suuri osa on muiden yksityisten yritysten työntekijöitä. Tutkintotavoitteiseen koulutukseen osallistuu tavallisesti julkisen sektorin työntekijä.\nTiedot perustuvat työmarkkinatutkimukseen, jonka Insinööriliitto teki viime vuoden lokakuussa. Siihen vastasi reilut 8 500 insinööriä.\nvapaa-aika, osaaminen, jatkuva oppiminen, työaika


Kaiho-kotitonttu ja karanneet kärsiväiset - Emilia Aakko | Sosiaali- ja terveysalan Tietopalvelu\nSidottu, 138 sivua\nKaihon rauhallinen elämä mullistuu, kun Untamo-kotitonttu pyytää Kaihon tuuraajakseen Koikkalaisten perheeseen. Tehtävä on luonnollisesti otettava vastaan, vaikka kotitonttutaidot olisivat kuinka ruosteessa.\nJo hyvin pian Kaiho saa huomata, etteivät kotitontun tehtävät olekaan niin helppoja ja yksinkertaisia kuin saattaisi arvella. Etenkään kun samalla on pysyttävä näkymättömissä ja pidettävä silmällä arkkuun suljettuja murheita eli kärsiväisiä, jotka Kaiho otti mukaansa Untamon kielloista huolimatta.\nKun murheet yllättäen pääsevät karkaamaan, Kaiho ja perheen Lyyti-tyttö kohtaavat ongelman, joka olisi parasta ratkaista niin nopeasti kuin mahdollista. Yhdessä he ryhtyvät selvittämään sotkua, joka sisältää kaikki suuren katastrofin ainekset.\nKaiho-kotitonttu ja karanneet kärsiväiset on eloisa kirja, josta ei puutu seikkailumieltä ja hauskoja sattumuksia. Kommellusten keskellä tämä lämminhenkinen kirja kertoo myös tarinan siitä, mitä tapahtuu, kun perheen aikuinen masentuu.\nEmilia Aakko on Tampereella asuva viestinnän ammattilainen ja esikoiskirjailija. Inspiraatiota teksteihin hän löytää arkisista kohtaamisista ja kotiseudultaan Pohjois-Pohjanmaalta. Kirjan sympaattisen ja eloisan kuvituksen on tehnyt Veera Aro.


Koira suojeli pikkuvauvaa imurilta – reaktio tallentui vanhempien videolle – Stara\nKoira suojeli pikkuvauvaa imurilta – reaktio tallentui vanhempien videolle\nViihdeuutiset 10.2.2014, 10:30 · Anna Poikkimäki\nKoirat eivät pidä korkeista äänistä, esimerkiksi imurin ääni voi saada monet karvaturrit pelkotilan kouriin. Nyt vastaava tilanne nähdään YouTube-videolla. Villakoira piti mitä ilmeisimmin imurin ääntä uhkana itselleen ja perheen vauvalle, koska meni aivan pienokaisen lähelle suojelemaan sitä.\nIsäntä laittoi hetkeksi laitteen kiinni, jolloin otus liikahti pois lapsen läheltä. Kun imuri laitettiin päälle, koira palasi salamannopeasti vauvan rinnalle. Vauva ei näyttänyt häiriintyvän pätkääkään kovasta äänestä, vaan tuijotti kameraan levollisen oloisena.


Navigoi Koti Saunarantti Saunat ja kylvyt Ruoka Me Yhteys\nPomppen Saunarantti on ainutlaatuinen palvelukokonaisuus eteläisen Airistonselän rannalla Paraisilla, vain 45 minuutin ajo- tai merimatkan päässä Turusta. Tarjoamme sinulle ja vieraillesi Kansainvälisen Savusaunaklubin suositteleman aidon savusaunan pehmeät löylyt ja saariston ensimmäisten kuumavesitynnyrien lämpimät kylvyt. Tarjoamme myös Saunarantin klassikkoherkkuja puuhiiligrillissä tai savusaunan lämmössä valmistettuina.\n"Jos ei sauna, viina ja terva auta, tauti on kuolemaksi."\n"Joka on valmistanut saunan, vihtokoon itse."\n"Sauna on Suomen lääke."\nSaunat ja kylvyt!\nSaunarantilla on kaksi perinteistä saunaa. Aito savusaunamme lämpeää taidolla ja leppäpuulla tarjoten rentouttavat löylyt. Tilava ja happirikas sähkösaunamme on upealla merinäköalalla varustettu. Laiturilla sijaitsevat kylpytynnyrimme ovat amerikkalaista alkuperää ja valmistettu punaseetristä. Tynnyrit täytämme merivedellä, jonka lämmitämme puu-uppokamiinalla 40 asteen lämpöiseksi. Tarjoamme saunomista ja lämpimiä merivesikylpyjä ympäri vuoden!\nSaunarantti tv-mainos valittiin tammikuussa 2008 Turun ja Varsinais-Suomen alueen parhaaksi mainokseksi MARK ry:n järjestämän Vuoden Mainos 2008 -gaalatapahtuman yhteydessä.\nKäsityö ja ajatus.\nMarcus on seurannut isänsä Saunatontun jalanjälkiä jo nuoresta pojasta saakka ja on hyvää vauhtia tulossa itsekin varsinaiseksi tontuksi.\nSaunarantin vaikutus liike-elämään\nHuumorilla höystetty Saunarantti animaatio, joka kertoo lyhyesti ja ytimekkäästi Saunarantin toiminnnasta.\nHauska parituntinen ohjelmapalvelu heitto- ja ammuntalajien parissa.\nHauska parituntinen ohjelmapalvelu heitto-, ammunta-, ja pulmatehtävien parissa.\nHauska parituntinen ohjelmapalvelu katapultin rakennustehtävän parissa.\nSaunarantti ambience valokuvia\nKuvia Saunarantista ja sen ympäristöstä.\nKansainvälisen Savusauna Klubi ry:n suosittelema savusauna!\nSaaristoherkkuja ja illanviettoja\nPOMPPEN GRILLIPÖYTÄ sisältää puuhiilillä valmistettua lampaan ulkofilettä, ohuita naudanmaksa viipaleita, kananrintaa ja makkaroita. SAUNATONTUN HERKKUPÖYDÄSTÄ löytyy savusaunassamme hitaasti kypsytettyä lohta ja porsaanselkää. Vaihtoehtoisesti myös valkosipulista lampaanpaistia tai kokonaista naudan entrecotea. Lisäkkeenä tarjoamme omaa perinteistä pippurikastikettamme, ja/tai sienikastiketta, kauden vihanneksia, hapankaaliperunamuussia ,raikkaita salaatteja sekä tietysti jälkiruokaa. Menuita voi myös yhdistellä sen mukaan mitä mieli tekevi! Päivisin tarjoamme vieraillemme lounaaksi lohikeittoa ja tuoretta saaristolaisleipää. Saunarantilla kaikki mahdollinen on tehty itse, lihat ja kalat joko grillillä tai savusaunassa!\nRantti-iltamiin saavutaan iltapäivän aikana. Alkuun nautitaan tervetuliais tervaryypyt, jonka jälkeen on kevyttä ohjelmaa mm. kirveen ja tikanheittoa. Huikopalaksi maistellaan lohta ja aitoa saaristolaisleipää, jonka jälkeen siirrytään saunomaan. Kun innokkaimmat vielä kylpevät valmistuu puuhiiligrillissämme maittava illallinen.\nRanttikokous alkaa aamukahvilla ja aamiaissämpylällä. Kokous sujuu mukavasti Saunarantin tuvassa pitkän pöydän äärellä.\nLounas nautitaan merinäköalaa ja mijöötä ihaillen. Kokouksen jälkeen ja raikkaan meri-ilman virkistäminä maistelllan vielä savulohta. Päivän päätteeksi rentoudutaan saunomalla.\nVoitte myös yhdistää Ranttikokouksen ja Rantti-iltamat sekä jäädä meille yökylään. Järjestämme haluamanne majoituksen Airistolla: tarjolla on erilaisia vaihtoehtoja mökeistä hotellihuoneisiin. Luonnon rauhassa ja meri-ilmastossa unikin on rentouttavampaa! Hyvin nukutun yön jälkeen voi kokousta jatkaa virkistyneenä.\nVietä hauska puolitoistatuntinen hetki ulkona jännien tehtävien parissa.\nUseita heitto-, ammunta- ja pulmatehtäviä. Hinta alk. 30€/hlö. Kysy lisää!\nSaunarantilta saat myös kaikille sopivan ohjelmapalvelun tilaisuutesi oheen. Kun emme itse saunan lämmitykseltä ehdi seikkailemaan, otamme yhteyttä vauhdikkaaseen yhteistyökumppaniimme\nSaunarantti on perheyritys!\nMeillä on kokemusta yritysasiakkaiden palvelusta saaristossa jo vuodesta 1985, jolloin perustimme Nauvoon Willa Frida nimisen saunakokonaisuuden. Nykyinen Saunarantti on toiminut Airistohotellin rantasaunapaikalla vuodesta 1997. Perheyrityksenä suhtaudumme työhömme intohimolla ja asiakasta onkin aina vastassa Saunarantin isäntä tai emäntä.\nSaunarantin emäntä Maija on urallaan polttanut jo neljä savusaunaa. Hänen poikansa Marcuskin on jo polttanut yhden. Saunatonttu Mikaeliä tämä ei silti haittaa, sillä nyt se osataan!\nMarcus on seurannut isänsä Saunatontun jalanjälkiä jo nuoresta pojasta saakka ja on hyvää vauhtia tulossa itsekin varsinaiseksi tontuksi. Sukupolven vaihdoksen ja vastuun siirtymisen myötä on Marcus joutunut tottumaan mm. herätyskelloon.\nSaunatontun vaimo ja pojan äiti\nMaijan soosseja ja pöperöitä on tultu maistelemaan kauempaakin. Kokkauksen ohessa onnistuu toki myös saunankin lämmitys. Vaikka ikä alkaakin jo näkyä Maijan puunkannossa, väittää hän yhä olevansa vain 38v.\nGrand Old Saunatonttu\nMikael on jo siirtynyt viettämään eläkepäiviään. Joskus harvoin, varsinkin lämpiminä kesäpäivinä, saatat nähdä vilauksen Saunatontusta antamassa "neuvoja" Saunarantilla ahertaville Maijalle ja Marcukselle.\nLiitä tarjouspyyntöön tapahtuman alustava päivä- ja henkilömäärä sekä omat yhteystietosi!\nArchipelago Tours, PL9, 21601 Parainen,\nNo comments, just happiness!#saunarantti #friends #ksupermarketreimari #hottubparty #archipelago #saturdaynight\nA post shared by Saunarantti (@saunarantti) on Sep 1, 2018 at 10:29am PDT\n© 2013 Saunarantti. All rights reserved. Sivut loihti VFP


Hauskaa puuhasteltavaa koronakesälle | Hifi\nHollantilais-saksalainen Club-27 on suunnitellut hauskan rakentelukohteen niille, joita koronatilanteen vuoksi on hifi-kärpänen purrut.\nClub-27 on mielenkiintoinen kaiutinfirma Hollannista. Paitsi että valmistaa mielenkiintoisia highend-kaiuttimia, joissa eri tavoin kuormitettu laajakaistaelementti ilman jakosuodinta on yhdistetty torvikuormitettuun diskanttielementtiin, mutta myös siksi, että yhtenä harvoista tarjoaa asiakkailleen myös edullisia kaiutinrakennussarjoja.\nKolmen diy-kaiuttimen valikoima on tänä keväänä täydentynyt uudella projektilla nimeltä JANIS - 2020 BIG FUN PROJECT. Koronan takia pakettia tarjotaan tämän vuoden loppuun asti alennetulla 230 euron hinnalla EU:n sisällä.\nJanis Joplinin mukaan nimetty tee-se-itse-kaiutin sisältää 4 tuuman laajakaistaelemenin, paperikartiodiskantin ja takatorvikaiutinkotelon. Torvi lisää dynamiikkaa, vähentää säröä ja saa 4 tuumaisen elementin käyttäytymään huomattavasti isomman elementin tavoin. Lisäksi kaiutin on tavanomaista helpompi sijoittaa huoneeseen, myös lähelle seinää.\nDiskanttielementin kanssa sarjaan kytketään yksi vastus, eikä muuta suodinta ole. 80 cm korkean ja 6 kg painavan kaiuttimen herkkyydeksi luvataan 90 dB, impedanssiksi 8 ohmia.\nVahvistimeksi Club-27 suosittelee yli 10 wattista vahvistinta kuten NAD 3020.\nValmistaja sanoo Janisin äänenlaadun riittävän ykkössysteemiin, mutta rakentelija voi viedä ne myös makuu- tai työhuoneeseensa.


Paljakkatalossa (www.paljakka.fi) on luontoinfo.\nPaljakan alueella on monenlaisia yöpymismahdollisuuksia, joista saa lisätietoa Puolanka-Paljakka matkailuyhdistyksen sivuilta (www.paljakka.fi). Myös Puolangalla (www.puolanka.fi), Hyrynsalmella (www.hyrynsalmi.fi) ja Ristijärvellä (www.ristijarvi.fi) on yöpymispaikkoja.\nPaljakan luonnonpuistossa ei ole liikuntaesteisten palveluita.\nLähimmät kauppa-, pankki-, taksi-, apteekki- ja terveyskeskuspalvelut ja polttoaineenjakelu ovat Puolangalla (www.puolanka.fi), Hyrynsalmella (www.hyrynsalmi.fi) ja Ristijärvellä (www.ristijärvi.fi).\nLähin yleisöpuhelin on Paljakan hiihtokeskuksessa Paljakkatalossa (www.paljakka.fi), joka on auki sesonkien aikana ja satunnaisesti muulloinkin.\nPaljakan hiihtokeskuksessa, Paljakka-talossa on sesonkiaikoina kahvila ja kioski.\nMetsäntutkimuslaitoksen Ympäristönäytepankki (www.metla.fi)